sagorsarker/bangla-wikipedia huggingface dataset:
ভেন্ডাবাড়ী ইউনিয়ন

ভেন্ডাবাড়ী বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ২নং ভেন্ডাবাড়ী ইউনিয়ন।
রংপুর জেলা হতে ৪০ কি.মি. দক্ষিণ দিকে অবস্থিত। পীরগঞ্জ উপজেলা হতে ২০ কি.মি. উত্তর-পশ্চিম দিকে অবস্থিত। ২নং ভেন্ডাবাড়ী ইউনিয়নের উত্তরে মিঠাপুকুর উপজেলা, দক্ষিণে ৫নং মদনখালী ইউনিয়ন, ৪নং কুমেদপুর ইউনিয়ন, পূর্বে ৩নং বড়দরগাহ্ ইউনিয়ন অবস্থিত।
ভেন্ডাবাড়ী ইউনিয়নের অধীনে মোট ২২টি গ্রাম আছে। ভেন্ডাবাড়ী ইউনিয়নের গ্রামসমূহ—
ভেন্ডাবাড়ী ইউনিয়নের মোট জনসংখ্যা ১৯৩৬০জন (২০১১ আদমশুমারী অনুসারে)
২০২৩ সালের শিক্ষা জরিপ অনুযায়ী ভেন্ডাবাড়ী ইউনিয়নের শিক্ষার ৬৮%। ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ—
হাটবাজারের সংখ্যাঃ হাট ১টি (ইজারাপ্রাপ্ত) এবং বাজার ২টি ।
২নং ভেন্ডাবাড়ী ইউনিয়নের বর্তমান চেয়ারম্যান মোঃ ছাদেকুল ইসলাম এবং ইউনিয়ন পরিষদের সদস্য-সংখ্যা ১২ জন।
নামঃ ভব চন্দ্র রাজার কাচারী ও বাড়ী
অবস্থানঃ ভীমশহর (ঘোড়পুকুরিয়া)
নামঃ চেতনাপাড়া ঐতিহাসিক বটতলা,
সংক্ষিপ্ত বিবরণঃ এই স্থানে রয়েছে ঐতিহাসিক বটগাছ যেটির বয়স আনুমানিক ১৫০ বছর। এখানে রয়েছে একজন পীরের মাজার। 
চেতনাপাড়া গায়েবী মাজার শরীফ 
অবস্থানঃ চেতনাপাড়া বটতলা
নাম শাবানা

নাম শাবানা হলো শিবম নায়ার পরিচালিত ২০১৭ সালের ভারতের বলিউড নির্মিত অ্যাকশন গোয়েন্দা-রোমাঞ্চকর চলচ্চিত্র, যেটি ফ্রাইডে ফিল্মওয়ার্ক এর ব্যানারে প্রযোজনা করেছেন নীরজ পাণ্ডে ও শীতল ভাটিয়া। ২০১৫ সালের বেবি চলচ্চিত্রের তাপসি পান্নুর শাবানা ভূমিকার পূনঃউৎপাদন এটি। এ চলচ্চিত্রে সহভূমিকায় অভিনয় করেছেন অক্ষয় কুমার, মনোজ বাজপেয়ী, অনুপম খের এবং পৃথ্বীরাজ সুকুমারণ। চলচ্চিত্রটি হিন্দি ভাষায় নির্মিত হলেও একই সাথে তামিল ও তেলুগু ভাষায় অনূদিত হয়েছে। নাম শাবানা ২০১৭ সালের ৩১ মার্চ মুক্তি পায়।
শাবানা খানের কাছে প্রায়ই এক অজানা ব্যক্তির ফোন আসে যে শাবানার অতীত ইতিহাস, বর্তমান চলাফেরার খবর রাখে। অন্তর্মুখী শাবানার পরিবারে একমাত্র মা থাকেন। তার মদ্যপ পিতার হাত থেকে মাকে বাঁচাতে গিয়ে দুর্ঘটনাবশত সে পিতার হত্যাকারী হয়ে যায়। জেল থেকে ফিরে এসে পড়াশোনায় মন দেয় ও একটি তরুনের সাথে ঘনিষ্ঠতা হয়। একদিন কয়েকজন প্রভাবশালী পিতার অপরাধী পুত্র শাবানার প্রেমিককে হত্যা করে। শাবানা প্রতিশোধ নিতে চায়। অজানা ফোনকর্তা তাকে খুঁটিনাটি তথ্য দিয়ে সাহায্য করেন ও জানান ভারতের গুপ্তচর বিভাগের সাথে শাবানাকে যুক্ত হতে হবে। গোয়ার এক হোটেলে খুনিরা লুকিয়ে ছিল। ক্যারাটেতে দক্ষ শাবানা প্রধান হত্যাকারীকে চিহ্নিত করে অজানা ফোনকর্তার সাহায্যে ও খুন করে পালিয়ে আসে। তাকে পালাতে সহায়তা করেন গুপ্তচর বিভাগের আরেক অফিসার অজয়। ফোনকর্তা রণবীর সিং শাবানাকে পরিষ্কার জানান এক দুর্ধর্ষ অপরাধী মিখাইল ওরফে টনি কে তারা বারংবার ধরার চেষ্টা করে ব্যার্থ হচ্ছেন। একমাত্র শাবানাই তাকে খতম করতে সক্ষম হবে। এক গোপন জায়গায় তার প্রশিক্ষণ শুরু হয়। টনিকে ধরতে বিদেশে পাড়ি দেয় শাবানা।
তাপসী পান্নু প্রধান ভূমিকায় অভিনয় করেছেন, যিনি তার ভূমিকার জন্য কারভাবে ম্যাগার কাছে মিশ্র মার্শাল আর্ট ও কুডো প্রশিক্ষণ নিয়েছিল। ২০১৬ সালের অক্টোবরে পৃথ্বীরাজ সুকুমারণ কাজে যোগ দেন এবং তার অতিথি চরিত্রের ভূমিকায় শ্যুটিং করেন। অক্ষয় কুমার বর্ধিত অতিথি চরিত্রে অভিনয়ের জন্য চুক্তিবদ্ধ হন, যেটি ছিল তার পূরবর্তী চলচ্চিত্রের ভূমিকার পুনরাবৃত্তি। অনুপম খেরও তার পূর্ববর্তী ভূমিকায় বর্ধিত চরিত্রে অভিনয়ের জন্য চুক্তিবদ্ধ হন।
আন্তর্জাতিক ভারোত্তোলন সংস্থা

আন্তর্জাতিক ভারোত্তোলন সংস্থা (সংক্ষেপে আইডব্লিউএফ) হল আন্তর্জাতিক ভারোত্তোলন ক্রীড়ার পরিচালনা ও নিয়ন্ত্রণকারী সংস্থা। সংস্থার সদরদপ্তর হাঙ্গেরির বুদাপেস্টে।
আইডব্লিউএফ ১৯০৫ সালে প্রতিষ্ঠিত হয় এবং এর বর্তমান সদস্য সংখ্যা ১৮৭ টি দেশের জাতীয় ভারোত্তোলন সংস্থা। আইডব্লিউএফ এর বর্তমান সভাপতি হাঙ্গেরির তামাস আজান।
আইডব্লিউএফ মূলত ১৯০৫ সালে ফেডারেশন হ্যালটেফিল ইন্টারন্যাশনাল (Fédération Haltéphile International) নামে প্রতিষ্ঠিত হয়েছিল। ১৯৭২ থেকে ১৯৭৬ গ্রীষ্মকালীন অলিম্পিকের মাঝে এর নাম পরিবর্তন করে ইন্টারন্যাশনাল ওয়েটলিফটিং ফেডারেশন (আইডব্লিউএফ) এ পরিবর্তন করা হয়েছিল।
মহাদেশ পর্যায়ে ভারোত্তোলন নিয়ন্ত্রণের জন্য যে সংস্থা সমূহ কাজ করে তা হলঃ
কল্কেকাশি

কল্কেকাশি হল বাংলা সাহিত্যে গোয়েন্দা চরিত্র গুলির অন্যতম। খ্যাতনামা সাহিত্যিক শিবরাম চক্রবর্তী এই কাল্পনিক গোয়েন্দা চরিত্রের স্রষ্টা।
শিশুসাহিত্যিক মনোরঞ্জন ভট্টাচার্যের গোয়েন্দা চরিত্র হুকাকাশির আদলে শিবরাম সৃষ্টি করেন মজার গোয়েন্দা কল্কেকাশিকে। হুকাকাশি জাপানী আর কল্কেকাশি কোরিয়ান ডিটেকটিভ। তিনি বিপুল বপু, খেতে ভালবাসেন। লেখকের নিজের ভাষায় ""তপ্ত কল্কের মতো গনগনে আর কাঁসির মতো খনখনে দাপট কল্কেকাশির""। 'টিকটিকির ল্যাজের দিক' গল্পের শুরুতে লেখক নিজেই বলে দেন তার কল্কেকাশি হল 'হুঁকাকাশি'র (হুকাকাশি নন) ভায়রাভাই। গোয়েন্দা কল্কেকাশির বাড়ি কলকাতার নিকট ডায়মন্ড হারবার রোডে।
শিবরাম চক্রবর্তী মাত্র কয়েকটি গল্প লিখেছেন গোয়েন্দা কল্কেকাশিকে নিয়ে। প্রথম কাহিনী 'টিকটিকির ল্যাজের দিক' মৌচাক পত্রিকায় (পৌষ ১৩৫৬) প্রকাশিত হয়। এছাড়া অন্যান্য গল্পগুলি হল 'কল্কেকাশির কাণ্ড’, 'কল্কেকাশির অবাক কাণ্ড', 'ইতরবিশেষ', 'সূত্র'। 'কল্কেকাশির অবাক কান্ড'তে শিবরামের বিখ্যাত চরিত্র হর্ষবর্ধন ও গোবর্ধনও এসেছেন। আরো একটি গল্পে কল্কেকাশিকে খুব সামান্যই পাওয়া যায় তার নাম 'রহস্যময় হর্ষবর্ধন'।
আবু ইউসুফ

আবু ইউসুফ (জন্ম: ১৯৩৭ - মৃত্যু: ৩ জুলাই, ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আবু ইউসুফের জন্ম নেত্রকোণা জেলার পূর্বধলা উপজেলার কাজলা গ্রামে। তার বাবার নাম মহিউদ্দিন তালুকদার এবং মায়ের নাম আশরাফুননেছা। তার স্ত্রীর নাম ফাতেমা ইউসুফ। তার এক ছেলে। আবু ইউসুফ আবু তাহের বীর উত্তমের ভাই। তারা চার ভাই খেতাবপ্রাপ্ত মুক্তিযোদ্ধা। 
পাকিস্তান বিমানবাহিনীর প্রকৌশল শাখায় চাকরি করতেন আবু ইউসুফ। ১৯৭১ সালে প্রেষণে সৌদি আরবে কর্মরত ছিলেন। মুক্তিযুদ্ধ শুরু হলে সেখান থেকে পালিয়ে লন্ডনে যান। আগস্ট মাসে ভারতে এসে মুক্তিযুদ্ধে যোগ দেন। প্রথমে যুদ্ধ করেন ছয় নম্বর সেক্টরে এবং পরে ১১ নম্বর সেক্টরে যুদ্ধ করেন তিনি। জামালপুরের কামালপুর (১৪-১৫ ও ২৭-২৮ নভেম্বর), বকশিগঞ্জ ও জামালপুর যুদ্ধসহ আরও কয়েক স্থানে প্রত্যক্ষ যুদ্ধ করেন। কামালপুর মুক্ত করার পর মিত্রবাহিনী ও মুক্তিবাহিনী জামালপুরের দিকে মার্চ করে। আবু ইউসুফ মিত্রবাহিনীর ব্রিগেডিয়ার ক্লেয়ার ও কর্নেল ব্রারের সঙ্গে হেলিকপ্টারে করে মিত্রবাহিনী ও মুক্তিবাহিনীর অবস্থানে এসে জামালপুর যুদ্ধে মুক্তিবাহিনীর পক্ষে নেতৃত্ব দেন।
১৯৭১ সালের ১৪ ডিসেম্বর গাজীপুর জেলার অন্তর্গত কালিয়াকৈর-টাঙ্গাইল জেলার মৌচাকে দিক দিয়ে মুক্তিযুদ্ধের চূড়ান্ত পর্যায়ে মিত্রবাহিনী ও মুক্তিবাহিনী যৌথভাবে কামালপুর, জামালপুর মুক্ত করার পর ঢাকার দিকে অগ্রসর হতে থাকে। মুক্তিবাহিনীর একটি দলের নেতৃত্বে ছিলেন আবু ইউসুফ। এই সময় ওই অঞ্চলে অবস্থানরত পাকিস্তানি সেনারা ঢাকার দিকে পশ্চাদপসরণ শুরু করে। ময়মনসিংহে ছিল পাকিস্তান সেনাবাহিনীর শক্ত প্রতিরক্ষা অবস্থান। দায়িত্বে ছিল ব্রিগেডিয়ার আবদুল কাদের খান। সামরিক কর্তৃপক্ষের নির্দেশে ময়মনসিংহে অবস্থানরত পাকিস্তানি সেনারা ঢাকার দিকে রওনা হয়। টাঙ্গাইলে এসে তারা কয়েকটি দলে বিভক্ত হয়। তিন দিন পর ব্রিগেডিয়ার আবদুল কাদের তার বাহিনী নিয়ে উপস্থিত হয় গাজীপুরের কলিয়াকৈরে। এদিকে তাদের আগেই বিভিন্ন পথ দিয়ে ওই এলাকায় পৌঁছে যায় মিত্রবাহিনী ও মুক্তিবাহিনী। ১৩ ডিসেম্বর সন্ধ্যায় মিত্রবাহিনী ও মুক্তিবাহিনীর একটি দল মৌচাকের ঠেঙ্গার বান্দ্রের কাছে অবস্থান নেয়। মুক্তিবাহিনীর একটি দলের নেতৃত্বে ছিলেন আবু ইউসুফ। রাতে তারা সেখানে বিশ্রাম নিচ্ছিলেন। সেই রাতেই আবদুল কাদের খান তার বাহিনীর একাংশ নিয়ে সেখানে পৌঁছে। সকালে তারা আবু ইউসুফের দলের কাছে বন্দী হয়।
সহযোদ্ধাদের সঙ্গে আবু ইউসুফ প্রতিরক্ষা অবস্থানে ছিলেন। সকাল হলেই তারা রওনা হবেন ঢাকার অদূরে। ভোর হওয়ার আগেই বেশির ভাগ উঠে পড়লেন। শীতের দিন হওয়ায় চারদিকে কুয়াশা। বেশি দূর দেখা যায় না। এমন সময় তাদের প্রতিরক্ষা অবস্থানের পাশের জঙ্গলে শোনা গেল শব্দ। আবু ইউসুফের মনে হলো জঙ্গলের ভেতর কেউ আছে। সহযোদ্ধাদের নির্দেশ দিলেন, দ্রুত গোটা এলাকা ঘেরাও করার। তারপর কয়েকজনকে সঙ্গে নিয়ে এগিয়ে যেতে থাকলেন জঙ্গলের দিকে। নিঃশব্দে জঙ্গলে ঢুকেই তার চক্ষু চড়কগাছ। দেখতে পেলেন ভেতরে অনেক পাকিস্তানি সেনা। কেউ শুয়ে, কেউ বসে। মুক্তিযোদ্ধাদের উপস্থিতি কেউ টের পেল না। আবু ইউসুফ দ্রুত সিদ্ধান্ত নিলেন, এদের আত্মসমর্পণ করাতে হবে। তাদের বুঝতে না দিয়ে প্রথমে নিজেদের নিরাপদ অবস্থান সংহত করলেন। তারপর অস্ত্র উঁচিয়ে চেঁচিয়ে বললেন, ‘হ্যান্ডস আপ।’ হকচকিত পাকিস্তানি সেনারা সবাই হাত তুলে দাঁড়িয়ে গেল। তিনি নির্দেশ দিলেন আত্মসমর্পণের। পাকিস্তানিরা আত্মসমর্পণ করতে থাকল। একজনকে দেখে আবু ইউসুফ চমকিত হলেন। পাকিস্তান সেনাবাহিনীর ব্রিগেডিয়ার আবদুল কাদের খান তার হাতের মুঠোয়। নীরবে তাদের কাছে আত্মসমর্পণ করল।
চিত্রগুপ্ত

চিত্রগুপ্ত (সংস্কৃত: चित्रगुप्त) হলেন হিন্দু পৌরাণিক কাহিনিতে বর্ণিত একজন হিন্দু দেবতা বিশেষ যিনি মর্ত্যের মানুষের পাপ-পুণ্যের হিসাব রাখেন এবং কর্ম অনুসারে মানুষ কে স্বর্গ ও নরকে পাঠান। তিনি সৃষ্টির প্রথম ন্যায় ব্রহ্ম।
ব্রহ্মার অঙ্গ থেকে চিত্রগুপ্তের জন্ম। ভগবান চিত্রগুপ্ত হলেন ব্রহ্মার সন্তান। সৃষ্টির নির্মাণের পর যখন মানুষের প্রাণ হরণ করার দায়িত্ব যমরাজ এর কাছে দেওয়া হয় তখন তিনি অস্বীকার করেন। তারপর ব্রহ্মা দীর্ঘ ১০হাজার বছর এর কঠোর তপস্যা করার পর ধ্যানমগ্ন ব্রহ্মার শরীর থেকে এক দিব্য পুরুষ হাতে কলম ,কালি এবং তলোয়ার নিয়ে প্রকট হয়। ব্রহ্মা বলেন হ্যা পুত্র তোমাকে আমি এই সৃষ্টির কল্যাণের জন্য আহ্বান করেছি। তুমি আমার কায়া অর্থাৎ শরীর থেকে জন্ম হয়েছো তাই তুমি হবে কায়স্থ।তোমার বংশধররা ব্রাহ্মণ এবং ক্ষত্রিয় দুই বর্ণের অধিকারী হবে এবং কায়স্থ নামে পরিচিত হবে।।ভগবান চিত্রগুপ্ত এর সন্তান রায় বর্তমানে কায়স্থ নামে পরিচিত বাঙালি কায়স্থ দের মধ্যে রয়েছে- গুহ, নাহা, বসু, দাস, নাগ, ভদ্র, কর, ধর, দত্ত অবাঙালি কায়স্থ দের মধ্যে রয়েছে শ্রীবাস্তব, সাক্সেনা, ভট্টনগর, খারে ইত্যাদি।
ব্রহ্মা তাকে যমরাজের কাছে পাঠান এবং মানুষের পাপ-পুণ্যের হিসাব রাখা এবং কর্ম অনুসারে মানুষ কে স্বর্গ, নরকে পাঠানোর দায়িত্ব প্রদান করেন।তিনি যমরাজ থেকে দশগুণ বেশি শক্তিশালী। ভাতৃদ্বিতীয়া র সময় ভগবান চিত্রগুপ্ত কে পূজা করা হয়। এবং সনাতনী শ্রাদ্ধে মৃত ব্যক্তির আত্মার শান্তির জন্য পূজা করা হয় ভগবান চিত্রগুপ্ত এর।
অ্যালেন হিল

অ্যালেন হিল (; জন্ম: ১৪ নভেম্বর, ১৮৪৩ - মৃত্যু: ২৮ আগস্ট, ১৯১০) হাডার্সফিল্ডের কির্কহিটন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি।
টেস্ট ক্রিকেটের ইতিহাসের উদ্বোধনী খেলায় অংশ নেন ও প্রথম উইকেট লাভের বিরল কৃতিত্ব অর্জন করেন। এছাড়াও, লর্ডসে ১৮৯০ সালে একটিমাত্র টেস্টে আম্পায়ারিত্ব করেন তিনি।
ফ্রান্সিস (ফ্রাঙ্ক) হিল ও এলিজাবেথ থর্নটনের সন্তান তিনি। ১৮৫১ সালে তার পিতা-মাতা কির্কহিটনের শ ক্রস এলাকায় বসবাস করতেন। ১৮৬১ সালে অ্যালেনের বয়স ১৭ থাকাকালে চিজবোরা ফোল্ডে স্থানান্তরিত হন।
লাসেলস হল ও কির্কহিটন ক্লাবের মাধ্যমে তার খেলোয়াড়ী জীবনের সূত্রপাত ঘটে। ১৮৬৩ সালে ডিউসবারি ও স্যাভিলে পেশাদারী পর্যায়ে খেলেন। ১৮৭১ সালে বার্নলে খেলেন ও প্রথমবারের মতো কাউন্টি দলে অংশগ্রহণ করেন। ১৮৭১ থেকে ১৮৮২ সময়কালে ইয়র্কশায়ারের পক্ষে ১৩৯ খেলায় অংশ নেন। ১৮৭৬ সালে শেফিল্ডের ব্রামল লেনে অনুষ্ঠিত খেলায় মিডলসেক্সের বিপক্ষে নিজস্ব সর্বোচ্চ ৪৯ রান তুলেন। ১৮৭৯ সালে হালের আর্জিল স্ট্রিটে সারের বিপক্ষে নিজস্ব সেরা বোলিং পরিসংখ্যান দাঁড় করার ৭/১৪। ১৮৭৪ থেকে ১৮৮২ সময়কালে জেন্টলম্যান বনাম প্লেয়ার্সের খেলায় অংশ নেন।
১৮৭৬-৭৭ মৌসুমে লিলিহোয়াইটের নেতৃত্বাধীন দলের সদস্যরূপে অস্ট্রেলিয়া সফরে যান। ৫ মার্চ, ১৮৭৭ তারিখে মেলবোর্ন ক্রিকেট গ্রাউন্ডে অ্যালেন হিল মাঠে নামেন যা প্রথম আন্তর্জাতিক দল হিসেবে ইংল্যান্ড ফিল্ডিং ও বোলিং করার সুযোগ পায়। ইনিংসের দ্বিতীয় ওভারে প্রথম রান দেন তিনি। চতুর্থ ওভারে অস্ট্রেলিয়ার ২নং ব্যাটসম্যান ন্যাট টমসনকে বোল্ড করেন। এরফলে ১ম টেস্ট বোলার হিসেবে উইকেট পান ও ব্যাটসম্যানকে বোল্ড করার গৌরব অর্জন করেন। অ্যালেন হিল ও ন্যাট টমসন টেস্ট ক্রিকেটে প্রথম বোলার/ব্যাটসম্যানের জুটি গড়েন। ঐদিনই তিনি জেমস সাউদার্টনকে পাশ কাটিয়ে দ্বিতীয় উইকেট তুলেন। এছাড়াও তিনি প্রথম আন্তর্জাতিক ফিল্ডার হিসেবে ক্যাচ নেন। অস্ট্রেলিয়ার সংগ্রহ ৪০/১ থাকাবস্থায় আলফ্রেড শয়ের বল সঠিকভাবে মোকাবেলা করতে না পারায় তৃতীয় ব্যাটসম্যান টম হোরানের ক্যাচ নেন তিনি।
১৮৭৭ সালে অনুষ্ঠিত উদ্বোধনী টেস্ট খেলায় অ্যালেন হিল প্রথম খেলোয়াড় হিসেবে ব্যাটিং উদ্বোধনে নামেন। পাশাপাশি একই খেলায় বোলিং উদ্বোধনেও নেতৃত্ব দেন।
সিরিজের দ্বিতীয় টেস্টেও তার অংশগ্রহণ ছিল। দ্বিতীয় দিনে ১৬২/৬ থাকাবস্থায় টম এমেটের সাথে যোগ দেন। এরপর টম আর্মিটেজ ও অধিনায়ক জেমস লিলিহোয়াইট, জুনিয়রের সাথে জুটি গড়ে দলকে ২৫৯/৮-এ নিয়ে যান। ৪৯ রান তুল রান-আউটের শিকার হন তিনি। সমগ্র খেলোয়াড়ী জীবনে ৮০-এর অধিক রান তুলেন ও তার সংগৃহীত ৮৪ রান ঐ সময়ে তৃতীয় সর্বোচ্চ ব্যক্তিগত সংগ্রহ ছিল।
১৮৮৩ সালে খেলোয়াড়ী জীবনের ইতি টানেন। বুকের হাঁড় ভেঙ্গে যাওয়ায় পরবর্তীতে আম্পায়ারিত্বের দিকে ঝুঁকে পড়েন।
১৮৬৮ সালে এলেন জেসপ নাম্নী এক রমণীকে বিয়ে করেন। ১৮৭১ সালে লেপ্টনের কমন এন্ডে নিবাশ গড়েন। ১৮৬৯ সালে ফ্রাঙ্ক নামীয় এক সন্তান জন্মগ্রহণ করলেও ১৮৭৬ সালে ৭ বছর বয়সে তার মৃত্যু ঘটে। ১৮৯১ সালে লেল্যান্ডের ৩ স্ট্যানলি স্ট্রিটে চলে যান। ঐ সময়কার আদমশুমারীতে তিনি বিপত্নীক হিসেবে আখ্যায়িত হন ও ১৮৮৯ সালে তার স্ত্রীর দেহাবসান ঘটে। তখন তাকে পেশাদার ক্রিকেটাররূপে পরিগণিত করা হয়। অ্যালাইস, ক্যাথলিন মেরি, গারট্রুড ও মাবেল নাম্নী চার কন্যার পিতা ছিলেন।
২৮ আগস্ট, ১৯১০ তারিখে ল্যাঙ্কাশায়ারের লেল্যান্ড এলাকায় অ্যালেন হিলের দেহাবসান ঘটে।
সান ফ্রান্সিস্কো-ওকল্যান্ড সমুদ্র সেতু

সান-ফ্রান্সিস্কো-ওকল্যাণ্ড সমুদ্র সেতু বা সান-ফ্রান্সিস্কো-ওকল্যাণ্ড বে সেতু (স্থানীয়ভাবে বে সেতু নামে পরিচিত) ক্যালিফোর্নিয়ার সান ফ্রান্সিস্কো উপসাগর অতিক্রমকারী একটি জটিল সেতু। সান ফ্রান্সিস্কো এবং ওকল্যান্ড মধ্যে সরাসরি ইন্টারস্টেট ৮০ সড়কের অংশ হিসেবে সেতুটি তার দুই ডেকে ২,৪০,০০০ টি যানবাহন প্রতি দিন বহন করে। এটা তোলে যুক্তরাষ্ট্রে দীর্ঘতম সেতুগুলির অন্যতম।
এই টোল সেতুটি স্বর্ণ আরোহণের সময়ে যত দ্রুত নির্মানের কথা ভাবা হয়, কিন্তু তত দ্রুত নির্মাণ শুরু হয়নি যতক্ষন না ১৯৩৩ সালে চার্লস এইচ পার্সেল সেতুর নকশা তৈরি করেন এবং আমেরিকান ব্রিজ কোম্পানি দ্বারা নির্মিত হয়। এটা ১২ নভেম্বর ১৯৩৬ সালে চালু হয় গোল্ডেন গেট ব্রিজ খোলা বা চালুর ৬ মাস আগে। এই সেতুর দুটি ডেক রয়েছে। সেতুটি মূলত উপরের ডেক বা পাটাতনে যানবাহন বহন করে এবং ট্রাক ও ট্রেনে বহন করা হয় নিচের বা লোয়ার ডেকে। কিন্তু কী সিস্টেম পরিষেবা পরিত্যাগ করার পরে নিম্ন ডেক সকল প্রকার ট্রাফিকের সড়কে রূপান্তরিত করা হয়। ১৯৮৬ সালে সেতু আনুষ্ঠানিকভাবে বা বেসরকারী ভাবে জেমস রল্ফকে উৎসর্গ ছিল।
সেতুটির প্রায় সমান দৈর্ঘ্যের দুটি বিভাগ রয়েছে; পুরানো পশ্চিমাংশ, আনুষ্ঠানিকভাবে উইলি এল ব্রাউন জুনিয়র সেতু হিসাবে পরিচিত, (সাবেক সান ফ্রান্সিস্কোর মেয়র এবং ক্যালিফোর্নিয়া রাজ্য বিধানসভার স্পিকার উইলি এল ব্রাউন জুনিয়রের নামে) যেটি সান ফ্রান্সিস্কোর শহরতলিকে ইয়ারবা বুয়েনা দ্বীপের সাথে সংযুক্ত করে এবং নতুন নামবিহীন পূর্ব অংশটি এই দ্বীপটিকে ওকল্যান্ডের সাথে সংযুক্ত করে। পশ্চিম বিভাগটি একটি দ্বি-তল সাসপেনশন সেতু। সেতুর দুটি ডেকে মধ্যে উপরের ডেকের মাধ্যমে পশ্চিমদিকগামী যানবাহন বহন করা হয় এবং নিচের ডেকের মাধ্যমে পূর্বদিকগামী যানবাহন বহন করা হয়। মূল পূর্ব অংশের বৃহত্তম স্প্যানটি ছিল একটি বহির্বাহু সেতু। ১৯৮৯ সালের লোমা প্রীতা ভূমিকম্পের সময় পূর্ব অংশের উপরের ডেকের একটি অংশ নিচের ডেকের উপরে ভেঙে পড়ে এবং সেতুটি এক মাসের জন্য বন্ধ হয়ে যায়। স্ব-নোঙ্গর করা সাসপেনশন সেতুর সাথে যুক্ত কজওয়ে হিসাবে সেতুর পূর্ব অংশটির পুনর্গঠন ২০০২ সালে শুরু হয়; নতুন পূর্ব বিভাগটি ২ সেপ্টেম্বর ২০১৩ খোলা হয়। জ্ঞাপিত $৬.৫ বিলিয়ন ডলার ব্যয়ে পুনর্গঠন সম্পূর্ণ হয়, যা $২৫০ মিলিয়ন ডলারের (বিদ্যমান স্প্যানের একটি ভূকম্পীয় রেট্রোফিটের জন্য) আনুমানিক ব্যয়ের তুলনায় ২,৫০০% অধিক। পুরাতন পূর্ব স্প্যানটি ৮ ই সেপ্টেম্বর ২০১৮ সালে ভেঙে ফেলা হয়।
আইসিসি চ্যাম্পিয়ন্স ট্রফির শতরানের তালিকা

ক্রিকেট খেলায় একজন খেলোয়াড় কর্তৃক একটি ইনিংসে ব্যাটিং করে সেঞ্চুরি (১০০ রান বা তার বেশি রান) করা তার ব্যাটিং প্রতিভার উল্রেখযোগ্য ঘটনা। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল (আইসিসি) কর্তৃক পরিচালিত একদিনের আন্তর্জাতিক প্রতিযোগিতাবিশেষ। ক্রিকেট বিশ্বকাপের পর এ প্রতিযোগিতাকে দ্বিতীয় সর্বাপেক্ষা গুরুত্বপূর্ণ প্রতিযোগিতারূপে গণ্য করা হয়ে থাকে। মূলতঃ ১৯৯৮ সালে অনুষ্ঠিত আইসিসি নক আউট ট্রফি নামে এ প্রতিযোগিতার সূচনা ঘটে। এরপর থেকেই প্রতি দুই বা তিন বছরের ব্যবধানে নিয়মিতভাবে প্রতিযোগিতাটি অনুষ্ঠিত হচ্ছে। ২০১৩ সালে অনুষ্ঠিত সর্বশেষ আসর পর্যন্ত ১০টি বিভিন্ন দেশের খেলোয়াড়গণ ৪০ সেঞ্চুরি করেছেন। স্থায়ী ওডিআই মর্যাদাপ্রাপ্ত দলগুলোর প্রত্যেকটি থেকেই এ সেঞ্চুরিগুলো হয়েছে। আটটি সেঞ্চুরি করে এ তালিকার শীর্ষস্থানে রয়েছে ভারত দল। সাতটি করে দ্বিতীয় স্থানে রয়েছে শ্রীলঙ্কা। তাদের ছয়জন খেলোয়াড় এ সেঞ্চুরিগুলোর সাথে জড়িয়ে রয়েছেন।
জিম্বাবুয়ের অ্যালিস্টেয়ার ক্যাম্পবেল প্রতিযোগিতায় প্রথম সেঞ্চুরি করার গৌরব অর্জন করেন। ঢাকায় অনুষ্ঠিত উদ্বোধনী আসরে নিউজিল্যান্ডের বিপক্ষে ১০০ রান করেন। তার এ সেঞ্চুরির বিপরীতে ম্যান অব দ্য ম্যাচ পুরস্কার লাভকারী স্টিফেন ফ্লেমিং ৯৬ রান তুললে নিউজিল্যান্ড ৫ উইকেটে জয় পায়। সৌরভ গাঙ্গুলী (ভারত), হার্শেল গিবস (দক্ষিণ আফ্রিকা) ও ক্রিস গেইল (ওয়েস্ট ইন্ডিজ) - এ তিনজন খেলোয়াড় সর্বাধিক ৩টি সেঞ্চুরি করেন। সাঈদ আনোয়ার (পাকিস্তান), মার্কাস ট্রেসকোথিক (ইংল্যান্ড), উপুল থারাঙ্গা (শ্রীলঙ্কা), শেন ওয়াটসন (অস্ট্রেলিয়া) ও শিখর ধাওয়ান (ভারত) - এ পাঁচজন খেলোয়াড় দুইটি শতরান করেছেন। ২০০৬ সালের আসরে গেইলের তিনটি শতরান যে-কোন খেলোয়াড়ের এক আসরে সর্বাধিক। ২০১৩ সালে নিউজিল্যান্ডের নাথান অ্যাসলে মার্কিন যুক্তরাষ্ট্রের বিপক্ষে সর্বোচ্চ ১৪৫ রান তুলেন যা অদ্যাবধি অক্ষত রয়েছে। ১৯৯৮ সালে দক্ষিণ আফ্রিকার জ্যাক ক্যালিসের শ্রীলঙ্কার বিপক্ষে অপরাজিত ১১৩*, ২০০০ সালে গাঙ্গুলীর দক্ষিণ আফ্রিকার বিপক্ষে অপরাজিত ১৪১* এবং একই আসরে নিউজিল্যান্ডের ক্রিস কেয়ার্নসের ভারতের বিপক্ষে অপরাজিত ১০২* রান ২০০২ সালে উইজডেন ক্রিকেটার্স অ্যালমেনাক কর্তৃক প্রকাশিত সর্বকালের সেরা ১০০ ওডিআই ইনিংস হিসেবে স্থান পায়।
২০১৩ সাল পর্যন্ত চূড়ান্ত খেলায় পাঁচটি সেঞ্চুরি হয়েছে। তবে দুটি বিজয়ী দলের পক্ষে হয়। ২০০২ সালের নয়টি সেঞ্চুরির সবকটিই কলম্বোর প্রেমাদাসা স্টেডিয়ামে হয়েছিল যা যে-কোন আসরে সর্বোচ্চ। ২০১৩ সালের আসরে সবচেয়ে কম ৩টি হয়েছিল। সাম্প্রতিককালের সেঞ্চুরিটি করেছেন শ্রীলঙ্কার কুমার সাঙ্গাকারা। ২০১৩ সালে ইংল্যান্ডের বিপক্ষে অপরাজিত ১৩৪* রান তুলেন তিনি।
বিশাল ভারদ্বাজ

বিশাল ভারদ্বাজ (; জন্ম: ৪ আগস্ট ১৯৬৫) একজন ভারতীয় চলচ্চিত্র পরিচালক, প্রযোজক, সঙ্গীত পরিচালক, চিত্রনাট্যকার, সুরকার ও নেপথ্য সঙ্গীতশিল্পী। তিনি হিন্দি চলচ্চিত্রে কাজের জন্য বিখ্যাত। কর্মজীবনে তিনি আটটি জাতীয় চলচ্চিত্র পুরস্কার এবং একটি ফিল্মফেয়ার পুরস্কার অর্জন করেন।
ভারদ্বাজ শিশুতোষ চলচ্চিত্র "অভয়" (১৯৯৫) দিয়ে সুরকার হিসেবে তার কর্মজীবন শুরু করেন এবং গুলজারের "মাচিস" (১৯৯৬)-এ তার কাজের জন্য অধিক পরিচিতি অর্জন করেন, যার জন্য তিনি নতুন সঙ্গীত প্রতিভা বিভাগে ফিল্মফেয়ার আরডি বর্মণ পুরস্কার অর্জন করেন। এরপর তিনি "সত্য" (১৯৯৮) ও "গডমাদার" (১৯৯৯) চলচ্চিত্রের সুর করেন। দ্বিতীয়োক্ত কাজের জন্য তিনি শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। শিশুতোষ চলচ্চিত্র "মকদি" (২০০২) দিয়ে ভারদ্বাজের পরিচালনায় অভিষেক ঘটে এবং তিনি এই চলচ্চিত্রের সুর করেন। তিনি উইলিয়াম শেকসপিয়ারের তিনটি বিয়োগান্ত নাটকের ভারতীয় উপযোগকরণ তথা "ম্যাকবেথ" অবলম্বনে "মকবুল" (২০০৩), "ওথেলো" অবলম্বনে "ওমকারা" এবং "হ্যামলেট" অবলম্বনে "হায়দার" (২০১৪) রচনা ও পরিচালনা করে সমাদৃত হন এবং একাধিক পুরস্কার অর্জন করেন। এছাড়া তিনি মারপিটধর্মী "কমিনে" (২০০৯), তিক্ত হাস্যরসাত্মক "৭ খুন মাফ" (২০১১) এবং ব্যঙ্গধর্মী "মত্রু কী বিজলি কা মান্ডোলা" (২০১৩) নির্মাণ করেন।
দৃশ্যকলা

দৃশ্যকলা হলো শিল্পের বিভিন্ন রূপ যেমন মৃত্তিকা শিল্প, অঙ্কন, চিত্রকর্ম, ভাস্কর্য, প্রিন্ট তৈরি, ডিজাইন, কারুশিল্প, ফটোগ্রাফি, ভিডিও, চলচ্চিত্র নির্মাণ, সাহিত্য এবং স্থাপত্য। শিল্পকলার অনেক শাখা (প্রদর্শন শিল্প, চিন্তাপ্রধান শিল্প, বস্ত্রবয়ন কলা) দৃশ্যকলার পাশাপাশি অন্যান্য শিল্পমাধ্যমও ব্যবহার করে। দৃশ্যকলায় আরো অন্তর্ভুক্ত করা হয় বিভিন্নরকম ব্যবহারিক শিল্পও, যেমন পণ্য-নকশা, গ্রাফিক ডিজাইন, ফ্যাশন ডিজাইন, ইন্টেরিয়র ডিজাইন এবং কারুকার্য।
বর্তমানে দৃশ্যকলা বলতে চারুশিল্পের পাশাপাশি অলঙ্করণ ও কারুশিল্প বোঝালেও আগে তেমন ছিলোনা। ব্রিটেনে আর্টস অ্যান্ড ক্র্যাফটস আন্দোলনের আগে এবং অন্যত্র ২০ শতকে 'শিল্পী' বা 'আর্টিস্ট' শব্দটি কেবল তাদের জন্য বলা হতো যারা চারুকলা চর্চা করতেন (যেমন চিত্রকলা, ভাস্কর্য বা প্রিন্ট তৈরি); হস্তশিল্প, কারুশিল্প বা ব্যবহারিক শিল্পমাধ্যম এর অন্তর্ভুক্ত করা হতো না। আর্টস অ্যান্ড ক্র্যাফটস আন্দোলনের শিল্পীরা এই বিভাজনের দিকে মনোযোগ দেন কারণ তারা দেশজ শিল্পকে উচ্চমার্গের শিল্পের মতোই মূল্যায়ন করতেন। আর্ট স্কুলগুলোতে চারু ও কারুশিল্পের মধ্যে এ বিভাজনটা রাখা হতো এবং কারুশিল্পীকে শিল্পসাধক বলে মনে করা হতো না।
চিত্রকর্ম এবং তারপর ভাস্কর্যকে অন্য সব শিল্পের ওপরে স্থান দেয়ার প্রবণতাটা পশ্চিমা ও পূর্ব এশীয় শিল্পকলার বৈশিষ্ট্য হয়ে দাঁড়িয়েছে। উভয় অঞ্চলেই চিত্রকলাকে ভাবা হয় শিল্পীর সবচেয়ে উঁচুমার্গের কল্পনার শিল্প, এবং তা দৈহিক শ্রম থেকে সবচেয়ে দূরে। চীনা চিত্রকলায় সর্বোচ্চ মূল্যায়িত শৈলী হলো "বিদগ্ধ-চিত্রকলা", অন্তত শৌখিন শিল্পীদের মতে। পাশ্চাত্যে শিল্পের মর্যাদাক্রমের ধারণাতেও অনুরূপ মনোভাব প্রতিফলিত হয়েছে।
সামাজিক কাঠামো

সমাজবিজ্ঞানে, সামাজিক কাঠামো বলতে সমাজের সুনির্দিষ্টভাবে গঠিত সামাজিক বিন্যাসের সমষ্টিকে বোঝায়, যা ব্যক্তির কার্যক্রম থেকে উদ্ভূত হয় এবং সেই কার্যক্রমকে নির্ধারণ করে। একইভাবে, সমাজকে সাধারণত বিভিন্ন গোষ্ঠী বা ভূমিকার ক্ষেত্র হিসেবে দেখা হয়, যার বিভিন্ন কার্যক্রম, অর্থ বা উদ্দেশ্য থাকে। সামাজিক কাঠামোর উদাহরণগুলোর মধ্যে পরিবার, ধর্ম, আইন, অর্থনীতি এবং বিভিন্ন সামাজিক শ্রেণি অন্তর্ভুক্ত। এটি "সামাজিক ব্যবস্থা" থেকে আলাদা, যেটি সমাজের মূল কাঠামোকে বোঝায় যার মধ্যে এই বিভিন্ন কাঠামোগুলি সংযুক্ত থাকে। সুতরাং, সামাজিক কাঠামো বৃহত্তর ব্যবস্থাগুলোর, যেমন অর্থনৈতিক ব্যবস্থা, বিচার ব্যবস্থা, রাজনৈতিক ব্যবস্থা, সাংস্কৃতিক ব্যবস্থা ইত্যাদির উপর গভীর প্রভাব ফেলে। সামাজিক কাঠামোকে একটি ভিত্তি হিসেবে বিবেচনা করা যেতে পারে যার উপর একটি সমাজ প্রতিষ্ঠিত হয়। এটি সমাজের বিভিন্ন প্রতিষ্ঠানের মধ্যে সম্পর্কের নিয়মাবলি ও ধরন নির্ধারণ করে।
সবার সাথে ভাল আচরন করতে হবে।
কায়া স্কডিলারিয়ো

কায়া স্কডিলারিয়ো-ডেভিস (জন্ম: ১৩ মার্চ ১৯৯২) একজন ব্রাজিলীয় ও ইতালীয় বংশোদ্ভূত ইংরেজ অভিনেত্রী।তিনি তার অভিনয় জীবনের অভিষেক ঘটান ই৪ চ্যানেলে নাটকের সিরিজ "স্কিনস" এ "এফি স্টোনেম" চরিত্রে অভিনয় করে,যার জন্য তিনি ব্যাপক পরিচিতি পান এবং নাট্য ধারাবাহিকে অসাধারন অভিনেত্রী হিসেবে গোল্ডেন নেইম্প অ্যাওয়ার্ড মনোনয়ন পান এবং সেরা অভিনেত্রীর জন্য মনোনয়ন পান। ধারাবাহিক ভাবে তার চলচ্চিত্রে অভিষেক ঘটে বৈজ্ঞানিক কল্পকাহিনী ভিত্তিক চলচ্চিত্রে "মুন" (২০০৯) এবং ফ্যান্টাসি অ্যাডভেঞ্চার চলচ্চিত্র "ক্লাস অব দ্য টাইটানস" (২০১০) চলচ্চিত্রে অভিনয় করে, স্কডিলারিয়ো গ্লামার অ্যাওয়ার্ড ফর পেনডোরা ব্রেকথ্রু মনোনয়ন পান ক্যাথেরিন আর্নস ভূমিকায় ইমিলি ব্রনটির "উথারিং হাইটস" উপন্যাসের ২০১১-এর চলচ্চিত্র অভিযোজনে অভিনয়ের জন্য।
২০১৩-এ, স্কডিলারিয়ো ইফি চরিত্রে পুনরায় "স্কিনস ফায়ারে" পুনরায় অভিনয় করেন। তিনি ইউকে টিভি অভিনেত্রী অ্যাওয়ার্ড এবং ২০১৪ গ্রামার ওম্যান অব দ্য ইয়ার অ্যাওয়ার্ড উভয়ের জন্য মনোনিত হন। তিনি অধিক পরিচিতি পান তেরেসা আগ্নেস ভূমিকায় ডায়সটোপিয়ান সাইন্স ফিকশন থ্রিলার "দ্য মেজ রানার" (২০১৪) চলচ্চিত্রে প্রধান অভিনেত্রীর ভূমিকায় অভিনয়ের জন্য, যা তাকে তৃতীয়বারের মতো নেক্সট ব্রেকথ্রু শ্রেণীতে গ্লামার অ্যাওয়ার্ড মনোনয়ন এনে দেয় এবং পছন্দের মুভি অভিনেত্রী: অ্যাকশন এর জন্য টিন চয়েস অ্যাওয়ার্ড মনোনয়ন এনে দেয়। এই ভূমিকায় তিনি পুনরায় অভিনয় করেন"" (২০১৫) চলচ্চিত্রে এবং একই ভূমিকায় "" (২০১৮) চলচ্চিত্রেও অভিনয় করবেন।
স্কডিলারিয়ো কারিনা স্মিথ চরিত্রে "" (আরো পরিচিত "পাইরেটস অব দ্য ক্যারিবিয়ান: স্যালাজার'স রিভেঞ্জ") অভিনয় করেন, যেটি মুক্তি পায় ২৬ই মার্চ, ২০১৭ সালে। ২০১৫ সালে মার্কিন অভিনেতা বেঞ্জামিন ওয়াকারের সঙ্গে তিনি বিবাহ বন্ধনে আবদ্ধ হন , তাদের একটি পুত্র সন্তান রয়েছে।
স্কডিলারিয়ো ১৩ই মার্চ ১৯৯২ সালে হেয়ওর্য়াডস হেথ, পশ্চিম সাসেক্সে জন্মগ্রহণ করেন। তার মা, কাটিয়া স্কডিলারিয়ো, একজন ব্রাজিলীয় নারী যিনি ১৯৯০ সালে ইংল্যান্ডে চলে আসেন; স্কডিলারিয়োর বংশনামটি তার মায়ের ইতালীয় দাদার কাছ থেকে এসেছে। তার পিতা, রজার হাম্পরে (মৃত্যুবরণ করেন ২২ই নভেম্বর ২০১০-এ), ছিলেন একজন ইংরেজ। স্কডিলারিয়োর পিতা-মাতার বিবাহ বিচ্ছেদ ঘটে যখন তিনি একজন শিশু এবং তিনি লন্ডনে তার মায়ের কাছেই বেড়ে ওঠেন।
গৌরী শিন্দে

গৌরী শিন্দে () একজন ভারতীয় বিজ্ঞাপন ও চলচ্চিত্র পরিচালক। পরিচালক হিসেবে ওনার প্রথম ছবি ছিল ইংলিশ ভিংলিশ (২০১২) যাতে অভিনেত্রী শ্রীদেবীর চলচ্চিত্র জগতে প্রত্যাবর্তন ঘটে।
গৌরী শিন্দের জন্ম ও বেড়ে ওঠা পুনাতে। ওখানে উনি সেন্ট জোসেফস হাই স্কুলে পড়তেন ও পরে সিমবিওসিস ইনস্টিটিউট ওফ মাস কম্যুনিকেশন থেকে স্নাতক হন। কলেজ জীবনের শেষদিক থেকেই ওনার পরিচালক হবার ইচ্ছে জাগে।
বাংলাদেশ ভূতাত্ত্বিক জরিপ অধিদপ্তর

বাংলাদেশ ভূতাত্ত্বিক জরিপ অধিদপ্তর (সংক্ষেপে জিএসবি) হল ভূতাত্ত্বিক কার্যক্রম পরিচালনার জন্য বাংলাদেশ সরকারের একটি জাতীয় প্রতিষ্ঠান। প্রতিষ্ঠানটি বিদ্যুৎ জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগের অধীন। এর কাজ হল দেশের সর্বত্র ভূতাত্ত্বিক কার্যক্রম পরিচালনা ও ভূতাত্ত্বিক মানচিত্র প্রণয়ন করা। জিএসবির সদরদপ্তর ঢাকার সেগুনবাগিচায় অবস্থিত।
১৮৩৬ সালে জিওলজিক্যাল সার্ভে অব ইন্ডিয়া প্রতিষ্ঠিত হয়। ১৯৪৭ সালে ভারত বিভক্ত হয়ে পাকিস্তান হলে এর নাম হয় জিওলজিক্যাল সার্ভে অব পাকিস্তান। ১৯৭১ সালে বাংলাদেশ স্বাধীন হয় এবং ডিসেম্বর মাসে বাংলাদেশ জিওলজিক্যাল সার্ভে অব পাকিস্তানের বাংলাদেশ অংশের জনবল নিয়ে গঠিত হয় বাংলাদেশ ভূতাত্ত্বিক জরিপ অধিদপ্তর।
জল শক্তি

জল শক্তি বা জলবিদ্যুৎ (গ্রিক থেকে: ύδωρ, "জল") হল পতনশীল বা চলমান জলের শক্তি, যা দরকারী উদ্দেশ্যে সরবরাহ করা যেতে পারে। প্রাচীনকাল থেকেই অনেক ধরনের ওয়াটারমিল থেকে জলবিদ্যুৎ, সেচ জন্য নবায়নযোগ্য শক্তির উৎস এবং এই ধরনের গ্রিস্টমিল, সায়মিল, টেক্সটাইল মিল, ট্রিপ হাতুড়ি, ডক সারস গার্হস্থ্য ওপরও এবং আকরিক মিলের বিভিন্ন যান্ত্রিক ডিভাইস, চালনার জন্য ব্যবহার করা হয়েছে জল শক্তি। একটি ট্রোম্প, যা পানি স্খলন থেকে সংকুচিত হাওয়া উৎপন্ন করে, কখনও কখনও একটি দুরত্ব অন্যান্য যন্ত্রপাতি ক্ষমতায় ব্যবহার করা হয়।
১৯ শতাব্দীর মধ্যে, জল শক্তি বিদ্যুৎ উৎপাদিত জন্য একটি উৎস হয়ে ওঠে। এর মধ্যে নর্থআম্বারল্যান্ড ক্রাগসাইট ১৮৭৮ সালে জল শক্তি দ্বারা চালিত প্রথম ঘর এবং প্রথম বাণিজ্যিক জলবিদ্যুৎ কেন্দ্র ১৮৭৯ সালে নায়াগ্রা জলপ্রপাত- এ নির্মিত হয়েছিল। ১৮৮১ সালে নায়াগ্রা জলপ্রপাত এর জল শক্তি থেকে উৎপাদিত জলবিদ্যুৎ দ্বারা শহরের রাস্তায় আলো জ্বালানো হয়।
২০ শতাব্দীর প্রথম দিকে যেহেতু শব্দটি জলবিদ্যুৎ আধুনিক উন্নয়ন সাথে প্রায় একচেটিয়াভাবে ব্যবহার করা হয়েছে। বায়ুমন্ডলে কার্বন কম পরিমাণে যোগ ছাড়া যেমন অর্থনৈতিক উন্নয়নের জন্য বিশ্ব ব্যাংকের দৃশ্য একটি উপায় হিসেবে জলবিদ্যুৎ আন্তর্জাতিক প্রতিষ্ঠান, কিন্তু বাঁধের উল্লেখযোগ্য নেতিবাচক সামাজিক ও পরিবেশগত প্রভাব থাকতে পারে।
ভারতে, জল চাকার এবং ওয়াটরমিল তৈরী করা হয়েছে; রোম সাম্রাজ্যে, জল চালিত মিলে শস্য থেকে ময়দা উৎপাদিত হত, এবং কাঠ ও পাথর করাতের জন্য ব্যবহার করা হয়; চীন মধ্যে, ওয়াটার মিল ব্যাপকভাবে হান রাজবংশ থেকে ব্যবহার করা হয়। চীন এবং এখানে ইস্ট বাকি সালে হাইড্রোলিক পরিচালিত "পাত্র চাকা" পাম্প ফসল বা সেচ খালে জল উত্তলিত হত। একটি ট্যাংক থেকে মুক্ত জলের তরঙ্গ শক্তি পদ্ধতিতে ধাতু আকরিক থেকে ধাতু নিষ্কাশন জন্য ব্যবহৃত হত জল শক্তি যা ঢাকচাক হিসাবে পরিচিত। পদ্ধতিটি প্রথম ৭৫ খ্রিষ্টাব্দ থেকে ওয়েলসে ডোলাওকোথি স্বর্ণের খনি এ ব্যবহার করা হয়, কিন্তু লাস মেডুলাস খনি- এ স্পেন উন্নত হয়েছে। ঢাকচাক ব্যাপকভাবি মধ্যযুগীয় এবং পরে সময়সীমার ব্রিটেনের ক্ষেত্রে ব্যবহার করা হয়েছিল লেড এবং টিনের আকরিক থেকে ধাতু বের করে আনতে। যখন ক্যালিফোর্নিয়া গোল্ড রাশ সময় ব্যবহৃত হত। অবশ্য জলবাহী খনির মধ্যে বিবর্তিত হয়েছে।
দি ইবনে সিনা ফার্মাসিউটিক্যাল ইন্ডাস্ট্রি লিমিটেড

দি ইবনে সিনা ফার্মাসিউটিক্যাল ইন্ডাস্ট্রি পিএলসি (সংক্ষেপে আইপিআই) হল বাংলাদেশের একটি ঔষুধ উৎপাদনকারী শিল্প প্রতিষ্ঠান। এটি ১৯৮৩ সালে ইবনে সিনা ট্রাস্ট কর্তৃক প্রতিষ্ঠিত হয়। দি ইবনে সিনা ফার্মাসিউটিক্যািল ইন্ডাস্ট্রি পিএলসি এর প্রধান কার্যালয় ঢাকার আসাদগেট এ অবস্থিত। কোম্পানির বর্তমান চেয়ারম্যান হলেন কাজী হারুন অর রশিদ এবং ব্যবস্থাপনা পরিচালক প্রফেসর ড. এ কে এম সদরুল ইসলাম। এটি ঢাকা স্টক এক্সচেঞ্জ তালিকাভূক্ত একটি কোম্পানি।
বাংলাদেশে উন্নত স্বাস্থ্য সেবার প্রদানের উদ্দেশ্যে ৩০ জুন ১৯৮০ তৎকালীন বাংলাদেশে নিযুক্ত সৌদি রাষ্ট্রদূত ফুয়াদ আব্দুল হামিদ আল খতিবের অর্থায়নে ইবনেসিনা ট্রাস্ট গঠিত হয়। এই ট্রাস্টের অংশ হিসাবে উন্নতমানের ঔষুধ উৎপাদনের লক্ষ্যে ১৯৮৩ সালে দি ইবনে সিনা ফার্মাসিউটিক্যাল ইন্ডাস্ট্রি পিএলসি প্রতিষ্ঠিত হয়। দি ইবনে সিনা ফার্মাসিউটিক্যাল ইন্ডাস্ট্রি পিএলসি ২০১৫ সালে আইসিএসবি পুরস্কার পায়। বর্তমানে এ কোম্পানি ৮টি দেশে (মায়ানমার, শ্রীলঙ্কা, কম্বোডিয়া, ভিয়েতনাম, কেনিয়া, সোমালিয়া ও আফগানিস্তান) ঔষুধ রপ্তানি করে এবং আরও ১০টি রপ্তানি প্রক্রিয়া চলছে।
জয়ন্ত (গোয়েন্দা)

জয়ন্ত ও তার সহকারী বন্ধু মানিক বাঙালি সাহিত্যিক হেমেন্দ্রকুমার রায়ের দুই কাল্পনিক গোয়েন্দা চরিত্র। বাংলায় কিশোর পাঠ্য গোয়েন্দা কাহিনীর ভেতর জয়ন্ত-মানিক এবং সুন্দরবাবুর কীর্তিকাহিনী অগ্রগণ্য।
জয়ন্তের প্রথম আত্মপ্রকাশ ঘটে জয়ন্তের কীর্তি গল্পে। জয়ন্ত ও মানিক দুই অভিন্ন হৃদয় বন্ধু। তারা, বিশেষত জয়ন্ত একজন সাহসী, ক্ষুরধার বুদ্ধিসম্পন্ন তরুন। রহস্যভেদের নেশায় দেশে ও বিদেশের বিভিন্ন জায়গায় পাড়ি দিয়েছে এই জুটি। জয়ন্ত শুধু বুদ্ধিমানই নয় অত্যন্ত বলশালী পুরুষ। জয়ন্তের একমাত্র নেশা নস্য নেওয়া। সে অবসর সময়ে বাঁশি বাজাতে পছন্দ করে। গোয়েন্দা পুলিশের বিপুলবপু দারোগা সুন্দরবাবু প্রায়ই তাদের সংগী হন। তিনি খাদ্যরসিক ও পেটুক বাঙালির প্রকৃষ্ট উদাহরণ। প্রাতরাশে এক সঙ্গে সাতটা ডিমের পোচ গলাধঃকরণ করেন। কথায় কথায় 'হুম' বলা তার মুদ্রাদোষ। মানিকের অভ্যাস তার সাথে রসিকতা করা। এই দারোগার সঙ্গে গোয়েন্দা জয়ন্তের সদ্ভাব ছিল, রহস্য সমাধানে জয়ন্ত-মানিকের দ্বারস্থ হতেন তিনি।
"জয়ন্তের কীর্তি" গল্পে প্রথম এই গোয়েন্দার সৃষ্টি করেন হেমেন্দ্রকুমার। বাংলা সাহিত্যে গোয়েন্দা চরিত্রগুলির ভেতর জয়ন্ত অনন্য। কিশোর কিশোরীদের ভেতর অতি জনপ্রিয় গোয়েন্দা জয়ন্তের অজস্র কাহিনী লিখেছেন তিনি। তার অন্য সৃষ্টি এডভেঞ্চারিস্ট বিমল - কুমারের সাথেও জয়ন্ত মিলিতভাবে রহস্য সন্ধানে যোগ দিয়েছে। জয়ন্তের গোয়েন্দাগিরি নিয়ে অন্যান্য গল্প ও উপন্যাসগুলির অন্যতম ; "মানুষ পিশাচ, নৃমুণ্ড শিকারী, কাপালিকের কবলে, ভেনাস ছোরার রহস্য, সাজাহানের ময়ূর, কাঁচের কফিন, একরত্তি মাটি, খানিকটা তামার তার, ছত্রপতির ছোরা, হত্যা হাহাকারে"; ইত্যাদি।
গৌরকিশোর ঘোষ

গৌরকিশোর ঘোষ (২০ জুন, ১৯২৩ — ১৫ ডিসেম্বর, ২০০০) একজন প্রথিতযশা বাঙালি সাংবাদিক ও সাহিত্যিক। তিনি রূপদর্শী ছদ্মনামে গল্প ও উপন্যাস রচনা করেছেন।
তিনি বাংলাদেশের যশোর জেলায় হাট গোপালপুর গ্রামে জন্মগ্রহণ করেছিলেন। প্রাথমিক পড়াশোনা করেন শ্রীহট্ট জেলার এক চা-বাগানে। স্কুলের পাঠ নদিয়া জেলার নবদ্বীপ বকুলতলা উচ্চ বিদ্যালয়ে। ১৯৪৫ সালে আইএস-সি পাশ করেন। ১৯৪১ থেকে ১৯৫৩ সাল পর্যন্ত গৌরকিশোর ক্রমাগত পেশা বদলে গেছেন। প্রাইভেট টিউটর, ইলেকট্রিক মিস্ত্রী, খালাসি, রেস্তরাঁয় বয়, ট্রেড ইউনিয়ন অর্গানাইজার, ইস্কুল মাস্টার থেকে ভ্রাম্যমাণ নৃত্য-সম্প্রদায়ের ম্যানেজার, ল্যান্ডকাস্টমস ক্লিয়ারিং কেরানি, প্রুফ রিডার ইত্যাদি অসংখ্য কাজ করেছেন সাংবাদিক জীবনে প্রবেশের আগে পর্যন্ত।
স্বাধীনচেতা সাংবাদিক গৌরকিশোরকে ১৯৭৫ সালের 'মিসা' (MISA) অর্থাৎ অভ্যন্তরীণ জন-নিরাপত্তা আইনে গ্রেপ্তার করা হয়। প্রেসিডেন্সি জেলে তাকে বন্দী রাখা হয়। সাংবাদিকদের অধিকার ও মত প্রকাশের স্বাধীনতা রক্ষার জন্য বহু নির্যাতন সহ্য করেও নিরন্তর সংগ্রামের ব্রতী ছিলেন। মুক্তচিন্তা ও গণতান্ত্রিক চেতনার জন্যে বুদ্ধিজীবী মহলে জনপ্রিয় ছিলেন। তার সাহিত্য বাঙলার বিদগ্ধ পাঠকদের মধ্যে সাড়া ফেলে। আনন্দবাজার পত্রিকায় চাকরি করতেন তিনি। দেশ পত্রিকায় কলাম লিখেছেন। আশির দশকে আজকাল পত্রিকার প্রতিষ্ঠাতা সম্পাদক হিসেবে যোগ দেন। দেশ-মাটি-মানুষ ট্রিলজির দ্বিতীয় খন্ড '"প্রেম নেই"' গ্রামীণ মুসলিম জীবন নিয়ে সুবিশাল রচনা। দেশ পত্রিকায় এই উপন্যাস ধারাবাহিকভাবে বের হয়। এছাড়া "সাগিনা মাহাতো, জল পড়ে পাতা নড়ে, আনাকে বলতে দাও, আমরা যেখানে, লোকটা, রূপদর্শীর সংবাদভাষ্য" ইত্যাদি তার অন্যান্য গ্রন্থ। সাগিনা মাহাতো, তপন সিংহর পরিচালনায় চলচ্চিত্রায়িতও হয়েছে। নাম ভূমিকায় অভিনয় করেছেন দিলীপ কুমার। গৌরকিশোর সৃষ্ট মজলিশি চরিত্রের নাম ব্রজদা।
সাংবাদিকতার জন্যে তিনি ১৯৭৬ সালে দক্ষিণ কোরিয়ার 'কো জয় উক' স্মৃতি পুরস্কার এবং ১৯৮১ সালে ম্যাগসাসে পুরস্কারে সম্মানিত হন। একই বছর মহারাষ্ট্র সরকারের পুরস্কার, ১৯৯৩ সালে হরদয়াল হারমোনি পুরস্কার, মৌলানা আবুল কালাম আজাদ পুরস্কার পান। তিনি ১৯৭০ খৃষ্টাব্দে আনন্দ পুরস্কার ও ১৯৮২ তে বঙ্কিম পুরস্কার পান। কলকাতা মেট্রো রেলের নতুন প্রস্তাবিত চিংড়িহাটা স্টেশনটি গৌরকিশোর ঘোষের স্মৃতিতে রাখা হয়েছে।
১৫ ডিসেম্বর, ২০০০ সালে মারা যান গৌরকিশোর ঘোষ।
টিম ওয়াল

টমাস ওয়েলবোর্ন টিম ওয়াল (; জন্ম: ১৩ মে, ১৯০৪ - মৃত্যু: ২৬ মার্চ, ১৯৮১) দক্ষিণ অস্ট্রেলিয়ার সেমাফোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩৪ সময়কালে অস্ট্রেলিয়ার পক্ষে আঠারো টেস্টে অংশগ্রহণ করেন টিম ওয়াল। ঘরোয়া প্রথম-শ্রেণীর ক্রিকেটে দক্ষিণ অস্ট্রেলিয়ার প্রতিনিধিত্ব করেন। দলে তিনি মূলতঃ ডানহাতি ফাস্ট বোলার ছিলেন। এছাড়াও, ডানহাতে নিচেরসারিতে ব্যাটিংয়ে নামতেন তিনি।
অভিষেক টেস্টেই পাঁচ উইকেট লাভের বিরল কৃতিত্বের অধিকারী হন তিনি। ৮ মার্চ, ১৯২৯ তারিখে সফরকারী ইংল্যান্ডের বিপক্ষে টেস্ট অভিষেক ঘটে তার। মেলবোর্ন ক্রিকেট গ্রাউন্ডে অনুষ্ঠিত ঐ খেলার দ্বিতীয় ইনিংসে তিনি একে-একে ডগলাস জারদিন, হ্যারল্ড লারউড, আর্নেস্ট টিল্ডসলে, জর্জ গিয়েরি ও জ্যাক হোয়াইটকে আউট করেন। খেলায় তার বোলিং পরিসংখ্যান ছিল ১০২/৫। ঐ খেলায় তার দল জয় পেয়েছিল।
ফেব্রুয়ারি, ১৯৩৩ সালে প্রথম-শ্রেণীর খেলায় ১০/৩৬ পান যা অস্ট্রেলিয়ায় অদ্যাবধি সেরা বোলিং পরিসংখ্যানরূপে বিবেচিত হয়ে আসছে। এছাড়াও দক্ষিণ অস্ট্রেলিয়ার পক্ষে ইনিংসে একমাত্র দশ-উইকেট লাভের ঘটনা।
জীবনের শেষদিকে পারকিনসন্স রোগে আক্রান্ত হন। দীর্ঘদিন এ রোগে আক্রান্ত হয়ে ১৯৮১ সালে তার দেহাবসান ঘটে। তার নাতি ব্রেট সোয়েইন দক্ষিণ অস্ট্রেলিয়ার পক্ষে ১৯৯৪ থেকে ২০০১ সাল পর্যন্ত ২৩টি প্রথম-শ্রেণীর ক্রিকেটে অংশ নিয়েছেন।
লুইস ও ক্লার্ক সেতু

লুইস এবং ক্লার্ক সেতু একটি বহির্বাহু সেতু যে লংভিউ, ওয়াশিংটন ও মধ্যে রাইনির, অরেগন এর মধ্যে যোগাযোগ ঘটিয়েছে। এই সেতুটি কলাম্বিয়া নদীর উপর অবস্থিত। সমাপ্তির সময়ে, এটি মার্কিন যুক্তরাষ্ট্র দীর্ঘতম বহির্বাহু সেতু ছিল।
সেতু ২৯ মার্চ ১৯৩০ উপর খোলা হয়, লংভিউ সেতু নামে , ব্যক্তিগত মালিকানাধীন সেতু হিসাবে। ৫.৮ মিলিয়ন $ খরচ হয় এই সেতু নির্মানে।এই অর্থ দ্ধারের জন্য সেতুর শুল্ক ছিল, গাড়ির জন্য $ 1.00 এবং পথচারী জন্য $ .10 ।এই সময়ে মার্কিন যুক্তরাষ্ট্রের দীর্ঘতম এবং সর্বোচ্চ বহির্বাহু সেতু ছিল এটি। ওয়াশিংটন রাজ্যের এই সেতু ১৯৪৭ সালে কিনে ব্রিজের সরানো জন্য অর্থ প্রদান করা হয় এবং সেতুটিকে শুল্ক মুক্ত করা হয় ১৯৫৬ সালে ।১৯৮০ সালে সেতু লুইস এবং ক্লার্ক এক্সপিডিশন সম্মানে লুইস এবং ক্লার্ক সেতু হিসাবে উৎসর্গ করা হয়। এই সেতুর ডেক ২৯.২ মিলিয়ন $ একটি খরচে ২০০৩-৪ প্রতিস্থাপন করা হয়।
সেতুটি ৮,২৮৮ ফুট (২.৫ কিমি) দীর্ঘ এবং এর উল্লম্ব ক্লিয়ারেন্স ২১০ ফুট (৬৪ মিটার)। প্রধান পাটাতন বা খিলানবিস্টারটি ১,২০০ ফুট (৩৬৬ মিটার) দীর্ঘ এবং সেতুটি নদী উপরে 340 ফুট (104 মিটার) দীর্ঘ হয়। এটা নির্মাণের জন্য জোসেফ স্ট্রস, গোল্ডেন গেট ব্রিজ এর প্রকৌশলী দ্বারা পরিকল্পনা করা হয়েছিল। ঐতিহাসিক স্থানগুলিতে জাতীয় নিবন্ধনে প্রবেশ করানো হয় এই সেতুকে ১৯৮২ সালে।
গুল মোহাম্মদ

গুল মোহাম্মদ (; ; জন্ম: ১৫ অক্টোবর, ১৯২১ - মৃত্যু: ৮ মে, ১৯৯২) তৎকালীন ব্রিটিশ ভারতের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান উভয় দলের পক্ষে টেস্ট ক্রিকেটে অংশগ্রহণ করেছেন তিনি।
দলে তিনি মূলতঃ বামহাতি ব্যাটসম্যান ছিলেন। পাশাপাশি বামহাতে মিডিয়াম পেস বোলিংয়ে পারদর্শিতা দেখিয়েছেন তিনি।
৫ ফুট ৫ ইঞ্চির ছোটখাট গড়নের গুল মোহাম্মদ বামহাতে চমকপ্রদ ব্যাটিং করতেন। এছাড়াও কভার অঞ্চলে দক্ষ ফিল্ডিং করতেন। ১৭ বছর বয়সে প্রথম-শ্রেণীর ক্রিকেটে অভিষেক ঘটে তার। বোম্বে পঞ্চদলীয় প্রতিযোগিতার প্রথমখেলায় ৯৫ রানের দূর্দান্ত ইনিংস উপহার দেন। ১৯৪২-৪৩ মৌসুমে বিজাপুর ফেমাইন একাদশের পক্ষ খেলেন। বিজয় হাজারেকে সাথে নিয়ে বেঙ্গল সাইক্লোন একাদশের বিপক্ষে ৩০২ রান তুলেন। ধীরগতি ও অনুপযোগী পিচে দুইদলের প্রথম ইনিংসের সর্বমোট সংগ্রহ ছিল ১৩৭৬।
গুল মোহাম্মদের সর্বাপেক্ষা জনপ্রিয় ইনিংস হচ্ছে ৩১৯ রান। বরোদার সদস্যরূপে ১৯৪৬-৪৭ মৌসুমের রঞ্জী ট্রফি প্রতিযোগিতার চূড়ান্ত খেলায় হোলকারের বিপক্ষে এ রান তুলেন। দলীয় সংগ্রহ ৯১৩ হলে বিজয় হাজারের সাথে জুটি গড়েন। ৫৩৩ মিনিট পর তিনি যখন আউট হন তখন তারা ৫৭৭ রানের জুটি গড়েন। প্রথম-শ্রেণীর ক্রিকেটে যে-কোনো উইকেটে তাদের এ জুটি তৎকালীন বিশ্বরেকর্ড গড়েছিল। সাড়ে দশ ঘণ্টা ক্রিজে অবস্থান করে বিজয় হাজারে করেছিলেন ২৮৮ রান।
তিনি তার সময়কালের খুব স্বল্পসংখ্যক ক্রিকেটারদের একজন হিসেবে ইংল্যান্ডের বিপক্ষে ভারত দলের সদস্যরূপে খেলেছেন। ভারত বিভাজনের পর পাকিস্তানের প্রতিনিধিত্ব করেন তিনি। ১৯৪৬ সালে ইংল্যান্ড এবং ১৯৪৭-৪৮ মৌসুমে অস্ট্রেলিয়া সফরে গেলেও তেমন সফলতা পাননি। অ্যাডিলেডে দ্বিতীয় ইনিংসে ব্যক্তিগত সর্বোচ্চ ৩৪ রান করেন। অন্যদিকে অপর প্রান্তে হাজারে তার দ্বিতীয় শতক তুলে নিয়েছিলেন। ১৯৫২-৫৩ মৌসুমে ভারতের বিপক্ষে পাকিস্তানের প্রথম টেস্ট সিরিজের দুই টেস্ট খেলেন। এরফলে, তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আমির ইলাহী ও আবদুল হাফিজ কারদার।
একসময় ল্যাঙ্কাশায়ার লীগে রামসবটমের পক্ষ পেশাধারী পর্যায়ে খেলেন। ১৯৫৫ সালে পাকিস্তানের নাগরিকত্ব লাভের পূর্ব-পর্যন্ত রঞ্জী ট্রফিতে অংশগ্রহণ করেন। পাকিস্তানের পক্ষে একটি টেস্টেও প্রতিনিধিত্ব করেন তিনি। ১৯৫৬-৫৭ মৌসুমে অস্ট্রেলিয়ার বিপক্ষে ১২ ও অপরাজিত ২৭ রান করেন যাতে তার জয়সূচক রান ছিল।
লাহোরের ইসলামিয়া কলেজে পড়াশোনা করেছেন। খেলোয়াড়ী জীবন থেকে অবসর নেয়ার পর ক্রিকেট প্রশাসনের দিকে ঝুঁকে পড়েন। ১৯৮৭ সাল পর্যন্ত লাহোরের গাদ্দাফি স্টেডিয়ামের পরিচালনা পরিষদের সদস্য ছিলেন। এরপর পাঞ্জাব ক্রীড়া বোর্ডের ক্রিকেট কোচ মনোনীত হন।
৮ মে, ১৯৯২ তারিখে যকৃতের ক্যান্সারে আক্রান্ত হয়ে তার দেহাবসান ঘটে।
সুহাসিনী মণিরত্নম

সুহাসিনী মণিরত্নম একজন দক্ষিণ ভারতীয় চলচ্চিত্র অভিনেত্রী। ওনার প্রথম অভিনয় ১৯৮০ সালে মুক্তিপ্রাপ্ত তামিল ছবি নেনজাতাই কিল্লাতে-তে যার জন্য উনি তামিলনাড়ু রাজ্য চলচ্চিত্র পুরস্কার লাভ করেন সেরা অভিনেত্রী হিসেবে। ১৯৮৬ সালে সিন্ধু ভৈরবি ছায়াছবির জন্য উনি সেরা অভিনেত্রীর জাতীয় চলচ্চিত্র পুরস্কার পান।
সুহাসিনী চেন্নাইয়ের বিখ্যাত হাসান পরিবারে জন্মগ্রহণ করেন। তার বাবা অভিনেতা চারুহাসান। তিনি চিত্র পরিচালক মণি রত্নমকে ১৯৮৮ সালে বিবাহ করেন ও ওনাদের ১৯৯২ সালে নন্দন নামে একটি পুত্রসন্তান হয়। সুহাসিনী কোনো ধর্মে বিশ্বাস করেননা।
তিনি মাদ্রাস ফিল্ম ইনস্টিটিউট থেকে চিত্রগ্রহণ নিয়ে পাশ করেন ও চিত্রগ্রাহক অশোক কুমারের সহকারী রুপে কাজ শুরু করেন। পরবর্তীকালে উনি অভিনয়ে সরে আসেন। উনি মালয়ালম, তামিল, তেলুগু ও কন্নড় চলচ্চিত্রে কাজ করেছেন। প্রথম দিকে উনি ওনেক নামী অভিনেতার মেক-আপ শিল্পী হিসেবে কাজ করেছেন। কন্নড় চলচ্চিত্রে উনি খুবই জনপ্রিয় অভিনেত্রী।
শাক্ত উপনিষদ

শাক্ত উপনিষদ হল হিন্দুধর্মের কয়েকটি গৌণ উপনিষদের একটি বিশেষ শ্রেণী। উপনিষদগুলিতে শাক্ত ধর্মতত্ত্ব আলোচিত এবং আদি পরাশক্তিকে (দেবী বা মহাশক্তি) বিশ্বব্রহ্মাণ্ডের নিয়ন্ত্রণকারী সর্বোচ্চ সত্ত্বার স্থান দেওয়া হয়েছে। মুক্তিকা-সংকলনের ১০৮টি উপনিষদের তালিকায় মোট ৮টি শাক্ত উপনিষদের নাম উল্লিখিত হয়েছে। উল্লেখ্য, এই ১০৮টি উপনিষদের মধ্যে মাত্র ১৩টি মুখ্য উপনিষদকে প্রাচীন বৈদিক দর্শনের অঙ্গ হিসেবে গণ্য করা হয়। ওই ১৩টি উপনিষদকে বলা হয় মুখ্য উপনিষদ। অন্যান্য উপনিষদগুলিকে বলা হয় গৌণ উপনিষদ। শাক্ত উপনিষদগুলিও শ্রেণীগতভাবে অন্যান্য গৌণ উপনিষদগুলির ন্যায় মুখ্য উপনিষদগুলির থেকে পৃথক স্থানের অধিকারী।
গৌণ উপনিষদগুলি বিভিন্ন শ্রেণীতে বিভক্ত। এই শ্রেণীগুলির সঙ্গে শাক্ত উপনিষদগুলির মতপার্থক্য লক্ষিত হয়। দৃষ্টান্তস্বরূপ বলা যায়, সামান্য উপনিষদগুলি হিন্দুধর্মের সন্ন্যাস প্রথার উপর গুরুত্ব আরোপ করে, যোগ উপনিষদগুলির সম্পর্ক হিন্দু যোগ দর্শনের সঙ্গে এবং শৈব ও বৈষ্ণব উপনিষদগুলি যথাক্রমে শৈবধর্ম ও বৈষ্ণবধর্মের প্রবক্তা।
শাক্ত উপনিষদগুলি ভারতে মধ্যযুগে রচিত। এগুলি সর্বাপেক্ষা আধুনিক গৌণ উপনিষদগুলির অন্যতম। এই ৮টি উপনিষদ হিন্দুধর্মে দেবী-উপাসনা ও তন্ত্র-সংক্রান্ত ধর্মতত্ত্বের গুরুত্বপূর্ণ তথ্যসূত্র। কয়েকটি শাক্ত উপনিষদের একাধিক পাঠান্তরও পাওয়া যায়।
শাক্ত উপনিষদগুলির উল্লেখযোগ্য বৈশিষ্ট্য হল, এই উপনিষদগুলিতে নারীশক্তিকে সর্বোচ্চ সত্ত্বা বা ঈশ্বরের মর্যাদা দান করা হয়েছে এবং ব্রহ্ম ও আত্মা নামে পরিচিত অধিবিদ্যামূলক দু’টি হিন্দু ধারণার আদি কারণ বলে উল্লেখ করা হয়েছে। জুন ম্যাকড্যানিয়েলের মতে, হিন্দু দর্শনের সাংখ্য ও অদ্বৈত বেদান্ত শাখা দু’টির সমন্বয়ে শাক্ত উপনিষদগুলির দার্শনিক ভিত্তিটি স্থাপিত। এই বিশেষ দার্শনিক মতটি এই কারণেই "শাক্তদ্বৈতবাদ" (আক্ষরিক অর্থে, একেশ্বরবাদী শাক্তধর্মের পথ) নামে পরিচিত।
শাক্ত উপনিষদ্‌গুলির রচনাকাল ও রচয়িতার নাম অজ্ঞাত। ভারততত্ত্ববিদ প্যাট্রিক অলিভেল লিখেছেন, হিন্দুধর্মের অধিকাংশ সাম্প্রদায়িক উপনিষদগুলি অথর্ববেদের সঙ্গে যুক্ত এবং সম্ভবত খ্রিস্টীয় ২য় সহস্রাব্দে ও খ্রিস্টীয় ১৬শ শতাব্দীর পূর্বে রচিত। ডেনিশ কাশের মতে, শাক্ত উপনিষদ্‌গুলি প্রধানত খ্রিস্টীয় ১২শ থেকে ১৫শ শতাব্দীর মধ্যবর্তী সময়ে রচিত।
হাতুড় ইউনিয়ন

হাতুড় ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৪৭।
মহাদেবপুর উপজেলা সদর হতে উত্তর-পশ্চিম দিকে অবস্থিত এ ইউনিয়নের মোট আয়তন ১২৮১৬ একর বা ৫১.৮৭ বর্গকিলোমিটার। এর উত্তরে পত্নীতল উপজেলা, পূর্বে আত্রাই নদী ও নদীর ওপারে এনায়েতপুর ইউনিয়ন দক্ষিণে খাজুর ইউনিয়ন পশ্চিমে নিয়ামতপুর উপজেলা ও সীমানা বরাবর শিব নদী বহমান।
হাতুড় ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
২০১১ সালের আদমশুমারি অনুযায়ী হাতুড় ইউনিয়নের মোট জনসংখ্যা ছিল ২৭১০৫ জন, যারা ৭১৭৯ টি পরিবারে বসবাস করে, যার মধ্যে পুরুষ হল ১৩৪৮৯ জন এবং নারী হল ১৩৬১৬ জন।
হাতুড় ইউনিয়নের গড় সাক্ষরতা হার ৫০.৮%। তার মধ্যে নারী শিক্ষার হার ৪৫.৭% এবং পুরুষ শিক্ষার হার ৫৩.৫%।
গোফানগর ইসলামীয়া দাখিল মাদ্রাসা
মহিষবাথান উচ্চ বিদ্যালয়
গাহলী উচ্চ বিদ্যালয়,বেলকুড়ি উচ্চ বিদ্যালয়,ফরমানপুর নিন্মমাধ্যমিক বিদ্যালয়,বিলশিকারী নিম্নমাধ্যমিক বিদ্যালয়।
হাতুড় ইউনিয়নের অর্থনীতি মূলত কৃষি নির্ভর। তবে ক্ষুদ্র ব্যবসায়ীরাও অর্থনীতিতে বেশ অবদান রাখছেন।
যৌন প্রজননের বিবর্তন

যৌন প্রজননের বিবর্তন ব্যাখ্যা করতে পারে কীভাবে প্রাণী, উদ্ভিদ, ছত্রাক এবং প্রোটিস্ট তার সাধারণ পুর্বপুরুষ এককোষী সুকেন্দ্রিক প্রজাতি থেকে যৌন প্রজননের বিবর্তন হতে পারে। কিছুসংখ্যক প্রজাতি আছে যেমন Bdelloidea যাদের গৌণতঃ যৌন প্রজনন করার ক্ষমতা নষ্ট হয়ে গেছে। আবার কিছু কিছু প্রাণী এবং উদ্ভিদ নিয়মিত ভাবেই অযৌন প্রক্রিয়ায় (এপোমিক্সিস এবং পারথেনোজেনেসিস এর মাধ্যমে) প্রজনন ঘটায়।
এই প্রতিযোগিতামুলক পৃথিবীতে কীভাবে যৌন প্রজনন টিকে আছে তা দীর্ঘদিন ধরে জীববিজ্ঞানীদের কাছে রহস্য ছিল, কারণ যৌন প্রজননের তুলনায় অযৌন প্রজননে বংশবিস্তার তুলনামুলক ভাবে সহজ, দ্রুত এবং প্রজাতি বিলুপ্ত হওয়ার আশঙ্কা থাকে না। পক্ষান্তরে যৌন প্রজননের ফলে উৎপন্ন বংশধরের ৫০% পুরুষ হয়, যারা নিজেদের মধ্যে জনন ঘটিয়ে বংশধর উৎপন্ন করতে পারে না। যাইহোক ২০১৫ সালে প্রকাশিত গবেষণা এই বিষয়ের দিকে ইঙ্গিত করে যে, যৌন নির্বাচন প্রাণীর যৌন প্রজননকে ব্যাখ্যা করতে পারে।
অনেক প্রোটিস্ট বহুকোষী জীবের মত উদ্ভিদ, প্রাণী এবং ছত্রাকের মত যৌন জনন ঘটাতে সক্ষম। প্রকৃত কোষী(ইউক্যারিওটিক) জীবের ফসিল রেকর্ড অনুসারে যৌন জনন প্রথম দেখা যায় ১.২ বিলিয়ন বছর আগে প্রোটোজয়িক যুগে. যৌন জনন করতে সক্ষম সকল প্রকৃতকোষী জীব এক্টি সাধারণ পুর্বপুরুষ থেকে উৎপন্ন হয়েছে। কিন্তু কিছু প্রজাতি আছে যেমন Bdelloidea এবং কিছু পার্থেনোকার্পিক উদ্ভিদ যৌন জনন করার ক্ষমতা গৌণত হারিয়ে ফেলেছে।
কুমেদপুর ইউনিয়ন

কুমেদপুর বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৪নং কুমেদপুর ইউনিয়ন।
কুমেদপুর ইউনিয়নের ইতিহাস অনেক দিনের পুরানো। এক সময় এখানে অনেক রাজা জমিদার বাস করতেন। কথিত আছে মুঘল আমলে আখিরা নদীর সঙ্গে কয়েকটি বিল আছে যাহা কুমেদপুর গ্রামের আশেপাশে অবস্থিত। যেমনঃ ঘুঘার বিল, ধন তোলার বিল, মাল তো্লার বিল, পুয়াগাড়ীর বিল এবং জালনগাড়ী বিলে অসংখ্য পদ্মফুল ফুটত। এই পদ্ম ফুল 'কুমদ ফুল' হিসেবে পরিচিত। তারই সুত্রধরে এই গ্রামকে 'কুমদ' থেকে কুমেদপুর নাম রুপান্তরিত করা হয়েছে। আবার কেউ কেউ বলেন, এক কালে এই এলাকা হিন্দু রাজাদের দখলে ছিল। তেমন এক রাজার নাম ছিল রাজা গৌরি চন্দ্র পাল। তার একজন সুন্দরী মেয়ে ছিল নাম ছিল তার 'কুমোদিনী'। তারই নাম অনুসারে এই গ্রামের নাম কুমেদপুর করন করা হয়েছে বলে অনেকের ধারণা।।
রংপুর জেলা হতে ৪০ কি.মি. দক্ষিণ দিকে এবং পীরগঞ্জ উপজেলা হতে ১৫ কি.মি. উত্তর-পশ্চিম দিকে আখিরা নদী-র কোল ঘেষে অবস্থিত। ৪নং কুমেদপুর ইউনিয়নের উত্তরে ৩নং বড়দরগাহ্ ইউনিয়ন ও ২নং ভেন্ডাবাড়ী ইউনিয়ন, দক্ষিণে ৮নং রায়পুর ইউনিয়ন, পূর্বে ৯নং পীরগঞ্জ ইউনিয়ন, পশ্চিম দিকে ২নং ভেন্ডাবাড়ী ইউনিয়ন ও ৫নং মদনখালী ইউনিয়ন অবস্থিত।
৪নং কুমেদপুর ইউনিয়নের অধীনে মোট ১৮টি গ্রাম আছে।। 
কুমেদপুর ইউনিয়নের গ্রামসমূহ— 
কুমেদপুর ইউনিয়নের মোট জনসংখ্যা ২০,৭০৪ জন (প্রায়) (২০১১ সালের আদমশুমারি অনুযায়ী)
২০০১ সালের শিক্ষা জরিপ অনুযায়ী কুমেদপুর ইউনিয়নের শিক্ষার হার ৫৩.২৩%।
ইউনিয়নটিতে দুটি বাজার আছে ।।যথা—
চন্দ্রিমা ভট্টাচার্য

চন্দ্রিমা ভট্টাচার্য হলেন পশ্চিমবঙ্গ মন্ত্রী পরিষদে আইন, জুডিশিয়াল বিষয়ক ও স্বাস্থ্য মন্ত্রী। চন্দ্রিমা ভট্টাচার্য জানুয়ারী 2012 সালে মন্ত্রণালয়ের প্রথম রদবদল একটি মন্ত্রী হিসাবে অভিষিক্ত করা হয়, মমতা ব্যানার্জী মুখ্যমন্ত্রী দায়িত্ব গ্রহণ করেন পরে. তিনি অক্টোবর 2012 সালে জুনিয়র আইনমন্ত্রী করা হয়।তিনি একটি মন্ত্রী হিসেবে উন্নীত নভেম্বর 2012 সালে আইন এবং বিচার বিভাগের স্বাধীন চার্জ দেওয়া হয়।
তিনি ঝুলিতে B.Com এবং করব.বি. ডিগ্রী. তিনি ছিলেন একজন ধার্মিক অ্যাডভোকেট কলকাতা হাইকোর্ট পর্যন্ত 2011 সালের নির্বাচনে.
She had been elected a Member of the Legislative Assembly on a All India Trinamool Congress ticket from Dum Dum Uttar (Vidhan Sabha constituency) in 2011.
এডওয়ার্ড নর্টন

এডওয়ার্ড হ্যারিসন নর্টন (জন্ম: ১৮ই আগস্ট, ১৯৬৯) হলেন একজন মার্কিন অভিনেতা, চলচ্চিত্র নির্মাতা, ও সমাজকর্মী। তিনি "প্রাইমাল ফিয়ার" (১৯৯৬), "অ্যামেরিকান হিস্ট্রি এক্স" (১৯৯৮) এবং "বার্ডম্যান" (২০১৪) চলচ্চিত্রের জন্য তিনবার একাডেমি পুরস্কারের মনোনয়ন লাভ করেন। এছাড়া তার উল্লেখযোগ্য কাজ হল "এভরিওয়ান সেজ আই লাভ ইউ" (১৯৯৬), "দ্য পিপল ভার্সাস ল্যারি ফ্লিন্ট" (১৯৯৭), "ফাইট ক্লাব" (১৯৯৯), "রেড ড্রাগন" (২০০২), "টোয়েন্টি ফিফথ আওয়ার" (২০০২), "কিংডম অফ হেভেন" (২০০৫), "দ্য ইলুশনিস্ট" (২০০৬), "মুনরাইজ কিংডম" (২০১২), "দ্য গ্র্যান্ড বুদাপেস্ট হোটেল" (২০১৪), এবং "সসেজ পার্টি" (২০১৬)। ২০০০ সালে "কিপিং দ্য ফেইথ" চলচ্চিত্র দিয়ে তার পরিচালনা অভিষেক হয়। পাশাপাশি তিনি এই চলচ্চিত্রের সহ-চিত্রনাট্যকারও ছিলেন।
নর্টন ম্যাসাচুসেটসের বোস্টনে ১৯৬৯ সালের ১৮ আগস্ট জন্মগ্রহণ করেন। তিনি ম্যারিল্যান্ডের কলম্বিয়ার বেড়ে ওঠেন। তার পিতা এডওয়ার্ড মাউয়ার নর্টন জুনিয়র ভিয়েতনাম যুদ্ধে মেরিন লেফটেন্যান্ট হিসেবে অংশগ্রহণ করেছিলেন। পরে তিনি পরিবেশবাদী আইনজীবী এবং কনজারভেশন এডভোকেট হিসেবে এশিয়ায় কাজ করেন। তার মাতা লিডিয়া রবিনসন "রবিন" (রোজ) ছিলেন একজন ইংরেজির শিক্ষক। তিনি ১৯৯৭ সালে ব্রেইন টিউমারে আক্রান্ত হয়ে মারা যান। তার মাতামহ জেমস রোজ ছিলেন দ্য রোজ কোম্পানির প্রতিষ্ঠাতা। এছাড়া তিনি নর্টনের সৎ মাতামহী প্যাটি রোজের সাথে যৌথভাবে এন্টারপ্রাইজ কমিউনিটি পার্টনার্স গড়ে তুলেন। তিন ভাই বোনের মধ্যে নর্টন সবার বড়, তার ছোট বোন মলি এবং ভাই জিম।
নর্টন ১৯৯৬ সালে "প্রাইমাল ফিয়ার" দিয়ে চলচ্চিত্র অভিনয় জীবন শুরু করেন। এই চলচ্চিত্রে অ্যারন স্ট্যাম্পলার চরিত্রে অভিনয়ের জন্য তিনি সেরা পার্শ্ব অভিনেতার জন্য গোল্ডেন গ্লোব পুরস্কার লাভ করেন এবং সেরা পার্শ্ব অভিনেতার জন্য বাফটা পুরস্কার ও শ্রেষ্ঠ পার্শ্ব অভিনেতার জন্য একাডেমি পুরস্কার এর মনোনয়ন লাভ করেন। তিনি ১৯৯৬ সালে "এভরিওয়ান সেজ আই লাভ ইউ" এবং ১৯৯৭ সালে "দ্য পিপল ভার্সাস ল্যারি ফ্লিন্ট" চলচ্চিত্রে অভিনয় করেন। ১৯৯৮ সালে তিনি নব্য-নাৎসি ডেরেক ভিনইয়ার্ড চরিত্রে "অ্যামেরিকান হিস্ট্রি এক্স" চলচ্চিত্রে অভিনয় করেন। পরের বছর ডেভিড ফিঞ্চার পরিচালিত "ফাইট ক্লাব" চলচ্চিত্রে বর্ণনাকারী হিসেবে অভিনয় করেন। চলচ্চিত্রটি চাক পালানিউকের "একই নামের" উপন্যাস অবলম্বনে নির্মিত।
২০০০ সালে "কিপিং দ্য ফেইথ" চলচ্চিত্র দিয়ে নর্টনের পরিচালনা অভিষেক হয়। ২০০০ এর দশকে তিনি "রেড ড্রাগন" (২০০২), "টোয়েন্টি ফিফথ আওয়ার" (২০০২), "কিংডম অফ হেভেন" (২০০৫), "দ্য ইলুশনিস্ট" (২০০৬), এবং "প্রাইড অ্যান্ড গ্লোরি" চলচ্চিত্রে অভিনয় করেন।
২০১৪ সালে তিনি "বার্ডম্যান" চলচ্চিত্রে মাইক শাইনার চরিত্রের জন্য সেরা পার্শ্ব অভিনেতার জন্য গোল্ডেন গ্লোব পুরস্কার, বাফটা পুরস্কার ও একাডেমি পুরস্কারের মনোনয়ন লাভ করেন। একই বছর "দ্য গ্র্যান্ড বুদাপেস্ট হোটেল" এবং ২০১৬ সালে "সসেজ পার্টি" ও "কলাটেরাল বিউটি" চলচ্চিত্রে অভিনয় করেন।।
ছয় বছর প্রেমের সম্পর্কের পর নর্টন কানাডীয় চলচ্চিত্র প্রযোজক শনা রবার্টসনকে ২০১১ সালে বিয়ের প্রস্তাব দেন এবং ২০১২ সালে তারা বিবাহবন্ধনে আবদ্ধ হন। তাদের একমাত্র সন্তান ২০১৩ সালে জন্মগ্রহণ করে।
এডওয়ার্ড নর্টন গৃহীত উল্লেখযোগ্য পুরস্কার ও মনোনয়ন সমূহ হল:
কর্ণফুলী পেপার মিলস লিমিটেড

কর্ণফুলী পেপার মিল- কেপিএম (ইংরেজি: Karnaphuli Paper Mills) হল চট্টগ্রামের চন্দ্রঘোনায় কর্ণফুলী নদীর তীরে অবস্থিত একটি রাষ্ট্রীয় মালিকানাধীন কাগজের মণ্ড ও কাগজ উৎপাদনকারী শিল্প প্রতিষ্ঠান। এটি বাংলাদেশের সর্ববৃহৎ কাগজ উৎপাদনকারী কোম্পানি। কোম্পানিটি শিল্প মন্ত্রণালয়ের স্বায়ত্তশাসিত সংস্থা বাংলাদেশ রাসায়নিক শিল্প কর্পোরেশন কর্তৃক পরিচালিত হয়।
১৯৫৩ সালে তদানীন্তন পাকিস্তান শিল্প উন্নয়ন সংস্থা কর্তৃক রাঙামাটি জেলা কাপ্তাই উপজেলার চন্দ্রঘোনায় কর্ণফুলী পেপার মিল প্রতিষ্ঠিত হয়। কর্ণফুলি পেপার মিলটি শিল্প আইনের অধীনে নিবন্ধিত প্রথম কাগজশিল্প যা ত্রিশ হাজার শ্রমিক নিয়ে এশিয়ার সর্ববৃহৎ কাগজ-কল হিসেবে প্রতিষ্ঠিত হয়। মিলটি আমেরিকা, ইংল্যান্ড, জার্মানি, সুইডেন এবং ইতালির সহযোগিতায় ও বিশ্বব্যাংকের ঋণ সহায়তায় স্থাপিত হয়। প্রতিষ্ঠাকালীন লক্ষ্যমাত্রা ছিল বার্ষিক ৩০,০০০ মেঃ টন কাগজ উৎপাদন। ১৯৫৩ সালের ১৬ই অক্টোবর প্রতিষ্ঠানটি বাণিজ্যিক উৎপাদনে যায়। শুরুতে ব্যবস্থাপনা ত্রুটি থাকায় ১৯৬৪ সালে পাকিস্তান সরকার দাউদ গ্রুপের নিকট কোম্পানিটি বিক্রি করে দেয়। যারা এটির আধুনিকায়নের কাজ করে। ১৯৭১ সালে বাংলাদেশ স্বাধীন হলে বাংলাদেশ শিল্প উন্নয়ন সংস্থা এটি অধিগ্রহণ করে।
কর্ণফুলী পেপার মিলের ক্রয়কৃত জমির পরিমাণ প্রায় ৩২.৪৭ একর, লিজপ্রাপ্ত জমি পরিমাণ ১১৯২.৯৬ একর এবং এটির মিল এলাকা ৪৪২.৩২ একর। এটির অন্যতম প্রধাণ কাঁচামাল হল বাঁশ। আর প্রাপ্তি নিশ্চিত করার জন্য বাঁশের জন্য রাইংক্ষং এলাকায় লিজপ্রাপ্ত জমির পরিমাণ প্রায় ৮৩,৪০৮ একর এবং কাচালং এলাকায় লিজপ্রাপ্ত জমির পরিমাণ প্রায় ৪২,৮৬৯ একর।
জেস্টোর

জেস্টোর ( ; যার পুরো নাম পত্রিকার সংরক্ষণাগার - ইরাজিতে "Journal Storage") হল ১৯৯৫ সালে প্রতিষ্ঠিত ডিজিটাল একাডেমিক গ্রন্থাগার। এখানে মূলত শিক্ষাগত পত্রিকার ডিজিটাইজড পুরানো সংস্করণগুলোই রাখা হত, এখন এছাড়াও বই, এবং প্রাথমিক উৎস, এবং পত্রিকার সাম্প্রতিক সংস্করণও সংগ্রহ করা হয়। এটি প্রায় ২,০০০ পত্রিকার পূর্ণ পাঠ্য অনুসন্ধান প্রদান করে। ১৬০ টির বেশি দেশে এবং ৮,০০০ টির বেশি প্রতিষ্ঠান জেস্টোর ব্যবহার করেছে; বেশিরভাগ প্রবেশ চাঁদা প্রদানের বিনিময়ে সম্ভব, কিন্তু কিছু পুরানো উন্মুক্ত এলাকা যে কেউ অবাধে ব্যবহার করতে পারে।
২০১২ সালে জেস্টোরের ব্যবহারকারীরা ১৫২ মিলিয়ন অনুসন্ধান করেছেন, যার মধ্যে ১১৩ মিলিয়নের বেশি প্রবন্ধ দর্শন হয়েছে এবং ৭৩.৫ মিলিয়ন প্রবন্ধ ডাউনলোড করা হয়েছে।
উইলিয়াম জি. ব্রাউন, জিনি ১৯৭২ সাল থেকে ১৯৮৮ সাল পর্যন্ত প্রিন্সটন বিশ্ববিদ্যালয়ের সভাপতি ছিলেন, জেস্টোর প্রতিষ্ঠা করেন। বর্তমান এরকম 
অধ্যয়ন বিষয়ক পত্রিকার সংখ্যা বৃদ্ধি পাওয়ার ফলে গ্রন্থাগারগুলি, মূলত গবেষণা এবং বিশ্বাবিদ্যালয়ের গ্রন্থাগারগুলি যে সমস্যার সম্মুখীন হয়েছিল, প্রারম্ভ হতে জেস্টোরকে ভাবা হত সেই সমস্যার সমাধান।
খাজুর ইউনিয়ন

খাজুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৫৭।
মহাদেবপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১০৯৭২ একর বা ৪৪.৪১ বর্গকিলোমিটার। এর উত্তরে হাতুড়ে ইউনিয়ন পূর্বে মহাদেবিপুর সদর ইউনিয়ন দক্ষিণে চান্দাশ ইউনিয়ন ও পশ্চিমে নিয়ামতপুর উপজেলা। এ ইউনিয়নের পূর্ব সীমানা দিয়ে আত্রাই নদী ও পশ্চিম সীমানা বরাবর শিব নদী প্রবাহিত হয়েছে।
খাজুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — খাজুর, ডাঙ্গাপাড়া, খোর্দ্দজয়পুর, মর্তুজাপুর, গোবিন্দপুর, আলিদেওনা, কুড়াপাড়া, রনাইল, বনগ্রাম, দেবীপুর, নাটুয়া পাড়া, হরিরাম নগর, রামচন্দ্রপুর, কুঞ্জবন, হরিশচন্দ্রপুর, খোর্দ্দকালনা, শাহাজাদপুর, জয়পুর, পারইল, দেওলী, হেলেঞ্চা, দক্ষিণ ওড়া, রাংতৈড়, কর্নতৈড়, চকশিবরামপুর, বলরামপুর, লক্ষন পুর ও বিলমোহাম্মদ পুর ।
২০১১ সালের আদমশুমারি অনুযায়ী খাজুর ইউনিয়নের মোট জনসংখ্যা ছিল ৩১৮৯৭ জন, যারা ৮৩৯১ টি পরিবারে বসবাস করে, যার মধ্যে পুরুষ হল ১৫৯২৪ জন এবং নারী হল ১৫৯৭৩ জন।
খাজুর ইউনিয়নের গড় সাক্ষরতা হার ৪৮.৫%। তার মধ্যে নারী শিক্ষার হার ৪৬.৬% এবং পুরুষ শিক্ষার হার ৫০.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
খাজুর ইউনিয়নের অর্থনীতি মূলত কৃষি নির্ভর।
মহাদেবপুর ইউনিয়ন, মহাদেবপুর

মহাদেবপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৬৬।
মহাদেবপুর উপজেলা সদরের কেন্দ্রবিন্দু এ ইউনিয়নের মোট আয়তন ৯৯৯৭ একর বা ৪০.৪৬ বর্গকিলোমিটার। এর উত্তরে এনায়েতপুর ও রাইগাঁ ইউনিয়ন পূর্বে চেরাগপুর ইউনিয়ন দক্ষিণে উত্তরগ্রাম ও সফাপুর ইউনিয়ন পশ্চিমে চান্দাশ ও খাজুরতলা ইউনিয়ন। এ ইউনিয়নের পশ্চিম দিক দিয়ে আত্রাই নদী প্রবাহিত হয়েছে।
মহাদেবপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী মহাদেবপুর ইউনিয়নের মোট জনসংখ্যা ছিল ৩৯৯৪৮ জন, যারা ১০১৯০ টি পরিবারে বসবাস করে, যার মধ্যে পুরুষ হল ২০৩৯০ জন এবং নারী হল ১৯৫৫৮ জন।
মহাদেবপুর ইউনিয়নের গড় সাক্ষরতা হার ৫৬.৮%। তার মধ্যে নারী শিক্ষার হার ৫৩.৫% এবং পুরুষ শিক্ষার হার ৫৯.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মহাদেবপুর ইউনিয়নের অর্থনীতি মূলত কৃষি নির্ভর।